Ευχαριστίες της Ένωσης Αστ/κών Υπαλλήλων Καστοριάς πρός την εταιρεία DTS του κ. Ναούμ Δίτσιου - Φωνή της Καστοριάς\nΕυχαριστίες της Ένωσης Αστ/κών Υπαλλήλων Καστοριάς πρός την εταιρεία DTS του κ. Ναούμ Δίτσιου\nΔημοσίευση: 12/02/2019 κατηγορία : Τοπικά Νέα από fonikastorias\nΤο Διοικητικό συμβούλιο της Ένωσης Αστυνομικών Υπαλλήλων Καστοριάς, αισθάνεται την ανάγκη και εκφράσει τις ειλικρινείς του ευχαριστίες στην εταιρεία DTS (Dressing & Dyeing Factory) του κ. Ναούμ Δίτσιου η οποία για μία ακόμα φορά ανταποκρίθηκε θετικά στο αίτημά μας και προσέφερε δωρεάν ένα σύγχρονο και πλήρες σύστημα παρακολούθησης καμερών κλειστού κυκλώματος μαζί με monitor.\nΤο εν λόγω σύστημα διατέθηκε από την Ένωσή μας στο Α.Τ Άργους Ορεστικού προκειμένου να ξεκινήσει άμεσα η εγκατάστασή του για την παρακολούθηση και τον έλεγχο τόσο των κρατητηρίων όσο και του περιμετρικού χώρου του οικήματος.\nΜέσα σε μία πραγματικά δύσκολη οικονομικά για τη χώρα μας συγκυρία, η εταιρείας DTS αποδεικνύει έμπρακτα την αναγνώριση του σημαντικού έργου που επιτελεί το Αστυνομικό προσωπικό της Διεύθυνσης Αστυνομίας Καστοριάς ενώ ταυτόχρονα τους παρέχει τη δύναμη να συνεχίσουν να προσφέρουν με περισσότερο ζήλο τις υπηρεσίες τους στη κοινωνία.\nΕίναι υποχρέωσή μας ως Σωματείο να αναδεικνύουμε καθημερινά με τον καλύτερο δυνατό τρόπο τέτοιου είδους πράξεις ανιδιοτελούς προσφοράς που αποσκοπούν στη βελτίωση των συνθηκών εργασίας των Αστυνομικών.\nΠροηγούμενο Άρθρο Previous post: Περιοδεία Υφυπουργού ΥπΑΑΤ Ολυμπίας Τελιγιορίδου στα Τρίκαλα (φωτο)\nΕπόμενο Άρθρο Next post: Τι σημαίνει το υποχρεωτικά ξεχωριστό εκκαθαριστικό για κάθε σύζυγο


Ένα μεγάλο ερώτημα που μας έχει απασχολήσει όλους μας: «Που πάει η ψυχή μας όταν πεθάνουμε;»\nΦωνάζει ο επίσκοπος τον παπά να έλθει, έμφοβος ο καημένος ο παπάς εσκέπτετο την καθαιρεσίν του. Του λέγει ο επίσκοπος. «Δεν μου λέγεις, μνημονεύεις πολλά ονόματα εις την Θείαν Λειτουργίαν;». Ο παπάς απαντά: «Εις την προσκομιδών, δέσποτα, πολλήν ώραν μνημονεύω από βασιλείς, αυτοκράτορας μέχρι και τον πλέον φτωχό». Ο επίσκοπος του λέγει: <iellada.gr


Μαζικά και μαχητικά διαδήλωσαν οι συνταξιούχοι της Ηπείρου, Αιτωλοακαρνανίας και Λευκάδας στην Άρτα (Βίντεο) - Εκδηλώσεις\nΕίστε εδώ Αρχική » Εκδηλώσεις » Μαζικά και μαχητικά διαδήλωσαν οι συνταξιούχοι της Ηπείρου, Αιτωλοακαρνανίας και Λευκάδας στην Άρτα (Βίντεο)\nΜαζικά και μαχητικά διαδήλωσαν οι συνταξιούχοι της Ηπείρου, Αιτωλοακαρνανίας και Λευκάδας στην Άρτα στις 6/10/2016 στης 10,30 το πρωί μετά από κάλεσμα των Συνεργαζόμενων Συνταξιουχικών Οργανώσεων.\nΗ συγκέντρωση έγινε στο Εργατικό Κέντρο.\nΣύντομους χαιρετισμούς απηύθυναν οι:\nΠαναγιώτης Κυρτσιάς Γραμματέας Εργατικού Κέντρου Άρτας,\nΕυάγγελος Μπέτσας Πρόεδρος Ομοσπονδίας Αγροτικών Συλλόγων Άρτας,\nΚάλπης Παναγιώτης Πρόεδρος Σωματείου ΙΚΑ Ιωαννίνων,\nΠαντελής Βερροιώτης πρόεδρος Σωματείου Συνταξιούχων ΟΑΕΕ Λευκάδας,\nΣοπικιώτης Χαράλαμπος Πρόεδρος Σωματείου ΙΚΑ Πρέβεζας,\nΔημητρουλής Γιώργος Πρόεδρος Σωματείου ΙΚΑ Αιτωλοακαρνανίας,\nο Πρόεδρος των Συνταξιούχων ΟΑΕΕ Ν. Ιωαννίνων Κων. Καρράς, ,\nο Πρόεδρος των Συνταξιούχων ΟΑΕΕ Μεσολογγίου Νίκος Κασσαβέτης,\nομιλίες από Παντελή Τάτση πρόεδρο Ομοσπ. Συνταξιούχων Ο.Α.Ε.Ε, και τον Παναγιώτη Πάλμο Οργανωτικό Γραμ. Ομοσπονδίας Συνταξιούχων ΙΚΑ.\nAκολούθησε πορεία στους δρόμους της πόλης με συνθήματα: «Ανθρώπινες συντάξεις και δωρεάν υγεία, την κρίση να πληρώσει η εργοδοσία». «Δώστε λεφτά για την Υγεία, κάτω τα χέρια απ΄τα νοσοκομεία», «Με ψίχουλα και ψέματα δεν θα συμβιβαστούμε, όλα τα κλεμμένα τα διεκδικούμε».\nΣτην συνέχεια έγινε συμβολικώς αποκλεισμός της περιφερειακής οδούς Άρτας ενώ αντιπροσωπεία παρέδωσε το ψήφισμα της συγκέντρωσης στο ΙΚΑ και στην Εφορία.\nΨήφισμα συγκέντρωσης Συνταξιούχων ΗΠΕΙΡΟΥ-ΑΙΤ/ΝΙΑΣ\nΆρτα 6 Οκτωβρίου 2016\nΕμείς οι συνταξιούχοι της δυτικής Ελλάδος που μαζευτήκαμε σήμερα 6 Οκτώβρη στην Άρτα καταγγέλλουμε την βάρβαρη επίθεση των αστυνομικών δυνάμεων και των ΜΑΤ ενάντια στους συνταξιούχους, που διαδήλωναν με πορεία προς το Μέγαρο Μαξίμου για να εκφράσουν την διαμαρτυρία τους στον πρωθυπουργό, για όλες τις περικοπές που έχουν υποστεί σε όλα τους τα δικαιώματα.\nΤις κύριες και επικουρικές συντάξεις τις έκαναν προνοιακά βοηθήματα, το ΕΚΑΣ, το μέρισμα, τα έστειλαν στα αζήτητα. Μας αποκλείουν από την υγεία την ιατροφαρμακευτική περίθαλψη. Μας φορτώνουν κάθε μέρα με νέα φορολογικά βάρη, ΕΝΦΙΑ. Κατήργησαν όποια κοινωνική παροχή κατακτήσαμε. Τα παιδιά μας τα κάνουν δούλους του 21ου αιώνα.\nΤους επιστρέφουμε τα λεγόμενα αντισταθμιστικά τους ψίχουλα και διεκδικούμε ότι μας έχει αφαιρεθεί μέχρι το τέλος. Καμία ανοχή στα μέτρα της κυβέρνησης να τελειώνουμε με τις αυταπάτες τον εφησυχασμό, την αδιαφορία την απογοήτευση.\nΔεν υποχωρούμε, δεν θα υποταχθούμε, δεν θα αποδεχθούμε και δεν θα νομιμοποιήσουμε ποτέ στην συνείδησή μας ως τετελεσμένο ότι μας έχει αφαιρεθεί. Διεκδικούμε την απόδοση στο ακέραιο τις κύριες, επικουρικές συντάξεις μας, το ΕΚΑΣ, τα μερίσματα.\n1. Την επαναφορά της 13ης και 14ης σύνταξης και ότι άλλο μας έχει αφαιρεθεί. Ανακεφαλαιοποίηση των ταμείων μας.\n2. Απαιτούμε την παροχή δημόσιας υγείας, δωρεάν παροχής υπηρεσιών περίθαλψης σε όλους χωρίς όρους και προϋποθέσεις, με άμεση ενίσχυση των δημόσιων υποδομών σε έμψυχο και λοιπό υλικό την απαγόρευση δράσης ιδιωτικού τομέα στον κλάδο της υγείας-περίθαλψης.\n3. Επαρκή χρηματοδότηση και απόδοση των κρατήσεων μας για την υγεία, στον ΕΟΠΥΥ.\n4. Κατάργηση όλων των αντιασφαλιστικών, αντιλαϊκών, φορομπηχτικών νόμων.\nΑπευθύνουμε πλατύ κάλεσμα σε όλους να δυναμώσουμε την πάλη μας τους αγώνες την μαζική δράση για την ανατροπή των αντεργατικών αντιλαϊκών πολιτικών για να ζήσουμε καλύτερα με το πλούτο που παράγουμε.\nΟΡΓΑΝΩΜΕΝΟΙ ΣΤΑ ΣΩΜΑΤΕΙΑ ΜΑΣ - ΠΙΟ ΔΥΝΑΤΑ ΣΤΟΥΣ ΑΓΩΝΕΣ.\nΕτικέτες: μαζικά και μαχητικά διαδήλωσαν οι συνταξιούχοι της ηπείρου αιτωλοακαρνανίας και λευκάδας στην άρτα βίντεο


Κουφέτα ναφθαλίνης – Candia Doc\nCandia Doc > ΣΤΗΛΕΣ > ΑΡΘΡΟΓΡΑΦΙΑ > Κουφέτα ναφθαλίνης\nΑπό το ’40 στο ΄21, η Ελλάδα δεν είναι οι μεγαλοαστοί και οι βρετανοί αριστοκράτες\nΕίσαι η Ελένη;\nΕίμαι ο Μιχάλης. Οι φίλοι σου μου έχουν πει πολλές φορές για σένα. Είναι σχεδόν σαν να σε ξέρω ήδη!\nΜήπως είσαι από τα Ανώγεια;\nΌχι, εγώ είμαι από το Λασίθι. Από το Οροπέδιο.\n(Δεν ήταν και ο Μπαμπινιώτης, αλλά από την προφορά θα είχε καταλάβει ότι δεν ήταν από τα Ανώγεια, έψαχνε απλά ένα θέμα συζήτησης) Πού τους βρήκατε τόσους πολλούς χοχλιούς;\nΤις μέρες της «επιστράτευσης» (για την Κύπρο, το 1974) δεν είχαμε τι να κάνουμε, εκεί γύρω στο στρατόπεδο είχε χωράφια και μαζεύαμε χοχλιούς να περάσει η ώρα…\nΈτσι γνωρίστηκαν οι γονείς μου, σε ένα πάρτυ σε σπίτι, όπου μαζεύτηκαν για να μαγειρέψουν χοχλιούς… Όταν τον είδε η μαμά, εντυπωσιάστηκε με το λεπτό μελαχρινό νεαρό που έμοιαζε με το είδωλό της, τον Αιγύπτιο ηθοποιό Ομάρ Σαρίφ! Και αυτός δεν έμεινε ασυγκίνητος με τη λεπτή και μοντέρνα ντυμένη κοπέλα με τα κατάμαυρα κυματιστά μαλλιά και τα μεγάλα γυαλιά μυωπίας… Οι φίλοι τους δεν το περίμεναν ότι αυτοί οι δύο θα άρεσαν ο ένας στον άλλο. Όχι μόνο εξεπλάγησαν με την εξέλιξη αλλά και ζήλεψαν. Όχι μόνο ζήλεψαν, προσπάθησαν να δημιουργήσουν και προβλήματα. Δύσκολο να χαρείς με τη χαρά των φίλων σου στα νεανικά χρόνια… Είμαστε τόσο ανώριμοι…\nΠέρασαν πέντε χρόνια από τότε και ήρθε η ώρα της επισημοποίησης μιας σχέσης που δεν θα προχωρούσε, αν δεν ένιωθαν σίγουροι για την οικονομική τους κατάσταση. Ήθελαν η οικογένεια που θα δημιουργούσαν να έχει ό,τι χρειάζεται.\nΤι να κάνουμε τώρα, ο μπαμπάς είναι τίμιος άνθρωπος και γι’ αυτό αφού είχατε σχέση, θα σε πάρει…! (η προπετής αδερφή – μέλλουσα κουνιάδα). Τον αδερφό μου τον ήθελαν πολλές και με σπίτια!\nΑν θες να ξέρεις και εγώ είχα πολλές προτάσεις. Ακόμα και τώρα με ζήτησε ένας συνάδελφος και πλούσιος! (Δεν ήξεραν με τι είχαν να κάνουν, η εύθραυστη όψη μιας αδύνατης γλυκιάς κοπέλας δεν συμβάδιζε με το δυνατό χαρακτήρα και τη συμπεριφορά που μπορούσε να γίνει αγενής και επιθετική με μεγάλη ευκολία).\nΕσύ τώρα ακόμα και μετά από χρόνια, όταν θα έχεις παιδιά, δεν θα με συγχωρέσεις… (μετανιώνει αμέσως η αδερφή, τέτοια ήταν, δεν είχε κακία, απλά μιλούσε πολύ).\nΠέρασαν πολλά χρόνια από τότε. Είχαμε πάρει τον παππού στο σπίτι, ήταν τα τελευταία του χρόνια. Μετά που πέθανε η γιαγιά, η αγαπημένη του, έζησε λίγα χρόνια ακόμα. Δεν του άρεσε που η συνήθειά μας ήταν να φωνάζουμε και να μαλώνουμε συχνά, ήθελε να μιλάει μόνο αυτός! Ο παππούς μιλούσε πραγματικά πολύ, έλεγε ιστορίες από το παρελθόν, από τον πόλεμο… Είχε γεννηθεί το 1905 και έζησε 100 χρόνια. Είχαμε ένα σκυλάκι τότε, την αγαπημένη μας Φιφή, ένα ασπρόμαυρο πεκινουά. Κάποια στιγμή άκουσα τον παππού να μονολογεί: «Η καλύτερη εδώ μέσα είναι η Φιφή». «Αλίμονό του όποιου κάνει νύφη από τα μέρη των… Μπαντουβάδων. Στα χρόνια του πολέμου ο παππούς δεν έμεινε άπραγος. Όταν επέστρεψε από το μέτωπο στην Αλβανία, πήρε μέρος στην Αντίσταση, σαν βοσκός στα βουνά μπορούσε να κάνει αρκετά πράγματα. Και όμως κάποια στιγμή ο παππούς συνελήφθη και κινδύνεψε να εκτελεστεί, την τελευταία στιγμή κατάφερε να αποδράσει. Στο Αρκαλοχώρι είχαν συμβεί αυτά. Όχι, δεν έχουμε τίποτα που μας ενώνοι ως Έλληνες, όσο επικρατούν αυτοί που θεωρούν την πατρίδα ως ιδιοκτησία τους. Και αν φέρθηκαν έτσι στον παππού, που ήταν απλά κεντρώος, τι θα του έκαναν αν ήταν κομμουνιστής; Μιλούσε πολύ για τα πολιτικά ο παππούς. Έλεγε ονόματα που τώρα τα εξυμνούν οι αντικομμουνιστικές εφημερίδες. Και όμως τα πρόφερε σαν να έλεγε «Παπαδόπουλος». Τότε δεν καταλάβαινα και πολλά.. Ο παππούς είχε τελειώσει μόνο το δημοτικό, όμως ήταν τόσο καλός, ώστε στο στρατό τον αξιοποιούσαν για δουλειές γραφείου. Είχε πολλές αναμνήσεις από το στρατό. Μας έλεγε λεπτομέρειες για όλα. Για επιδόρπιο τρώγαμε «φρίσσα». Τη μέρα που πέθανε ο παππούς εγώ ήμουν στο πανεπιστήμιο, στην Κέρκυρα. Δεν μου το είπαν, δεν πρόλαβα να πάω στην κηδεία. Όταν είχα περάσει έλεγε σε όλους στο χωριό «η εγγονή μου πέρασε ΣΤΗΝ ΚΕΡΚΥΡΑ». Το έλεγε με τόσο καμάρι, σαν να πέρασα στο κορυφαίο πανεπιστήμιο του κόσμου. Αυτή ήταν η δική μας επιτυχία. Και έρχονται τώρα οι πένες που τους πληρώνουν για να πουν «τα ελληνικά δημόσια πανεπιστήμια δεν είναι πανεπιστήμια, αλλά επαγγελματικές σχολές». Πώς μπορούν να προδίδουν τους αγώνες και τα όνειρα ενός λαού που παρά τις δυσκολίες, ελευθέρωσε την Ελλάδα από τους Γερμανούς, περπάτησε στα χιόνια για να τελειώσει το σχολείο και να γιορτάσει που πέρασαν τα εγγόνια του στις πανελλήνιες. Το μυαλό μου ταξίδεψε ως εκεί, στο χωριό του παππού, γιατί είδα μια φωτογραφία από το παλιό, ερειπωμένο παντοπωλείο.\nΣτο Λασίθι πηγαίναμε αρκετά συχνά και διανυκτερεύαμε ένα βράδυ. Κοιμόμασταν πάντα στο ίδιο δωμάτιο, ακόμα θυμάμαι τα παγωμένα καθαρά σεντόνια και τη μυρωδιά τους. Στο δωμάτιο αυτό υπήρχε μια ντουλάπα και ήθελα να την ανοίγω, γιατί η γιαγιά μου είχε απαγορεύσει να την ανοίγω και να ψάχνω μέσα. Στην κουζίνα υπήρχε μια άλλη ντουλάπα και μου άρεσε να ψάχνω και εκεί, πάντα έβρισκα ενδιαφέροντα πράγματα, όπως καραμέλες ή ένα βάζο με ανθόμελο. Εμείς δεν είχαμε ποτέ στο σπίτι ανθόμελο, μόνο «θυμαρίσιο» μέλι που θεωρούνταν πιο ποιοτικό. Σε ορισμένα πράγματα υπήρχε αυστηρότητα. Όχι σοκολάτες το καλοκαίρι γιατί είναι «αλοιωμένες», όχι παγωτά το χειμώνα γιατί είναι κρύο και ποτέ μα ποτέ μαλλί της γριάς γιατί είναι «καρκινογόνο». Μια απο αυτές τις εφημερίδες είχε δημοσιεύσει ένα άρθρο που ειρωνευόταν αυτούς που «έπιναν ρετσίνα» και φοβούνταν μην πει ο κόσμος ότι μεγαλοπιάνονται; Ήταν τόσο αφύσικο για ένα παιδί που μεγάλωνε κατσίκες και πρόβατα στα κρητικά βουνά, να μην αλλάξει επειδή πήγε στην πόλη; Το να καπνίζεις ας πούμε ελληνικά τσιγάρα είναι κακό; Τα καλοκαίρια μέναμε λίγες μέρες με τον παππού και τη γιαγιά στο Λασίθι, εγώ και η αδερφή μου. Δεν θέλαμε να μείνουμε και οι γονείς μας έφευγαν κρυφά, αλλά μετά περνούσαμε ωραία. Πηγαίναμε με τον παππού στον κάμπο ή στις βουνοπλαγιές και μου άρεσε να βρίσκω βατόμουρα. Επίσης μου άρεσε να παίζω με τα στάχυα. Εμείς μεγαλώσαμε κοντά στη φύση, ο παππούς είχε και ένα αξιαγάπητο γάιδαρο. Μια φορά στο λεωφορείο για Κέρκυρα άκουγα δυο αγόρια να συζητάνε. «Είχα γνωρίσει μια τουρίστρια και την πήγα στο χωριό… Ρε φίλε, δεν είχε ξαναδεί… βατσουνιές…». Εμείς ξέραμε και τη φύση και τις λέξεις, που χρησιμοποιούνται εδώ και αιώνες από τον αγροτικό λαό σε διάφορα μέρη της χώρας.\nΗ προδοσία είναι πολύ μεγάλη. Φτάσανε στο σημείο να μας λένε να μη μιλάμε. Να ενημερωνόμαστε μόνο από τους «ειδικούς». Μα αυτοί οι ειδικοί «δημοσιογράφοι» λένε περίεργα πράγματα, λένε ψέματα. Αν ζούσε τώρα ο παππούς, ας του έλεγαν οι «ειδικοί» να μην μιλάει. Δεν θα σώπαινε ποτέ.\nΑυτός και η γιαγιά ήταν το πιο αγαπημένο ζευγάρι που έχω γνωρίσει. Το μυστικό τους ήταν ότι τον άφηνε ελεύθερο, δεν τον καταπίεζε. Όταν αυτός περνούσε χρόνο στο καφενείο, αυτή χαιρόταν που έμενε και λίγο μόνη, αντί να γκρινιάζει ότι άργησε και έλειψε πολύ. Κάποιες φορές βέβαια δεν άντεχε και του φώναζε «σώπα πια, γέρο»! Και αυτός απαντούσε «δεν θέλει να ακούσει μια μορφωτική κουβέντα. Αυτή παιδί μου είναι αγράμματη, γι’ αυτό»… Η ίδια η γιαγιά τον εντόπισει ανάμεσα στους νέους της περιοχής. Ήταν κοντός με γαλανά μάτια, αεικίνητος, ζωηρός. Η ίδια ήταν ψηλή, λεπτή και μελαχρινή. «Εγώ ήμουνα η ωραία, ήμουνα κοπέλα», έλεγε η γιαγιά. Και η άλλη μου γιαγιά, η Μαρία, ήταν ψηλή, λεπτή και μελαχρινή. Ήθελα να τους είχα μοιάσει, όμως κάτι δεν πήγε καλά. Η γιαγιά λοιπόν εντόπισε τον παππού και χωρίς να χάσει χρόνο, έδωσε σε ένα παιδί του χωριού ένα κουλουράκι μέσα σε ένα μαντήλι για να του το δώσει. Αυτός το κατάλαβε το μήνυμα και όταν της είπε ευχαριστώ, αυτή αμέσως ρώτησε «λοιπόν, τι θα γίνει; Θα με παντρευτείς;». Και ο παππούς αφού το σκέφτηκε λίγο είπε το ναι! Μετά συνάντησαν τρομερά και φοβερά εμπόδια, γιατί ο πατέρας της δεν συμφωνούσε, αλλά αυτοί νίκησαν. Αυτός ο παππούς, ο πατέρας της γιαγιάς ο «Γιωγάκης» ήταν το κάτι άλλο. Έχουμε μια παλιά φωτογραφία στην οποία κρατάει ένα τσιγάρο και φοράει παλιά ρούχα και τρύπια παππούτσια. Είχε μια αρχοντιά η εμφάνισή του, μια αδιαφορία για το λούσο και την πολυτέλεια, μια λάμψη πραγματικού σταρ. Φαινόταν δύσκολος άνθρωπος, πεισματάρης και μάλλον ήταν. Είναι απίστευτο πόσο μας επηρεάζουν οι άνθρωποι της οικογένειάς μας, πόσο κληρονομούνται όχι μόνο τα χαρακτηριστικά της εμφάνισης, αλλά και του χαρακτήρα. Η οικογένεια μας επηρεάζει περισσότερο από όσο νομίζουμε, ό,τι δεν κληρονομούμε γονιδιακά το μαθαίνουμε εμπειρικά. Ο Γιωγάκης λοιπόν έμοιαζε σαν βασιλιάς τσιγγάνος! Ελεύθερος και ατίθασος. Αντίθετα ο άλλος προπάππος μου, ο πατέρας της γιαγιάς της Μαρίας, ήταν επίσης πεισματάρης, αλλά πιο «ευπρεπώς ντυμένος», πιο τυπικός. Ήταν δεξιοί εκεί… Μέχρι που εμφανίστηκε ο Ανδρέας Παπανδρέου και κάποιοι γοητεύτηκαν και άλλαξαν. Άλλαξαν; Ή όταν πήγαιναν στην κάλπη έριχναν αυτό που τους έλεγε η… «καρδιά» τους και απλά λέγανε άλλα; Αλήθεια ο Γιωγάκης ενδιαφερόταν για τα πολιτικά; Ήταν τόσο δύσκολο να μεγαλώσει τα παιδιά του, έχοντας χάσει τη γυναίκα του από τη γρίπη του 1918. Ευτυχώς η μεγάλη του κόρη ήταν αρκετά μεγάλη, ώστε να φροντίζει τα μικρά αδέρφια.\nΤα παιδιά εκεί μένανε μόνα τους το χειμώνα στο σπίτι, γιατί οι γονείς τους μάζευαν ελιές πολύ μακριά. Μόνα τους μαγείρευαν, μόνα τους πήγαιναν στο σχολείο μέσα στα χιόνια. Και όμως κατάφεραν να σπουδάσουν και να βρουν δουλειές. Δεν θα έρθουν τώρα να μας πουν ότι ήμασταν «μικροαστοί» που βιώσαμε «σκανδαλώδη ευμάρεια» μέχρι το 2009. Υπάρχουν άνθρωποι που είτε έχουν ζήσει την ιστορία της Ελλάδας, είτε την έχουν μάθει από άμεσες διηγήσεις. Από «πρώτο χέρι». Θα γιορτάσουμε τώρα την ιστορία με στυλ… βρετανικής αριστοκρατίας με μεγάλα καπέλα. Εδώ που τα λέμε, ένας γνωστός οίκος μόδας έχει βγάλει μια δερμάτινη τσάντα – τσαρούχι επαιτειακή, ωραιότατη. Ταιριάζει το στυλ άγγλου ευγενή με την τσάντα – τσαρούχι; Αλλά βλέπεις, εμείς πριν γίνουμε «μικροαστοί» ήμασταν αγρότες, ενώ κάτι άλλοι ήταν πάντα μεγαλοαστοί. Με όλα αυτά παραλίγο να ξεχάσω το παντοπωλείο. Είχαμε πάει με τον παππού και είχα δει σακούλια με ναφθαλίνη και νόμιζα ότι ήταν κουφέτα και επέμενα να πάρουμε!\nΑΡΘΡΟΓΡΑΦΙΑελευθερια μηλακη, Κουφέτα ναφθαλίνης


ΑΛΗΘΕΙΑ: Οι άσχημες καιρικές συνθήκες δεν επέτρεψαν τελικά σε όσους ήθελαν να εκδηλώσουν την στήριξη τους στην κυβέρνηση και στην μεγάλη προσπάθεια που κάνει για μια έντιμη λύση με τους δανειστές, να συγκεντρωθούν σήμερα το απόγευμα στην κεντρική πλατεία της Κατερίνης.\nΑστέριος Καστόρης: «Τις τελευταίες ημέρες γίνεται μια πολύ συντονισμένη προσπάθεια από τα ΜΜΕ στην Ελλάδα, το εξωτερικό, από τους τραπεζίτες και από τους θεσμούς να τρομοκρατήσουν τον Ελληνικό λαό.\nΠολλές φορές έχει ακουστεί και από δελτία ειδήσεων στην Ελλάδα ότι μια επερχόμενη ρήξη θα είναι χειρότερη και από την… Μικρασιατική καταστροφή!\nΜπροστά σε αυτή την πίεση και τον ορυμαγδό που βιώνουμε κάθε μέρα γύρω από τα ζητήματα της διαπραγμάτευσης και της συμφωνίας με τους δανειστές και μπροστά σε αυτή την πίεση που δέχεται η κυβέρνηση, αντίβαρο θα είναι οι δικές μας κινητοποιήσεις και των εργαζόμενων σε όλη την Ελλάδα.\nΜια τέτοια κινητοποίηση είναι και η σημερινή.\nΠιέζουμε την κυβέρνηση, τους δανειστές και τους θεσμούς, να υπάρξει μια λύση που να είναι βιώσιμη και επωφελής για όλες τις πλευρές.\nΓια εμάς έντιμη λύση δεν μπορεί να είναι η μείωση των μισθών και των συντάξεων, η αύξηση του ρεύματος και του ΦΠΑ και των φαρμάκων.\nΈντιμη λύση είναι η περικοπή του μεγαλύτερου μέρους του χρέους ώστε να είναι βιώσιμο για να μπορέσει να ανασάνει ο Ελληνικός λαός και να μπορέσει να υπάρξει ανάπτυξη.\nΕμείς οι εργαζόμενοι είμαστε το μεγάλο στήριγμα σε αυτή την διαπραγμάτευση και μπαίνουμε μπροστά ώστε να μην μειωθεί τίποτα από τα δικαιώματα των εργαζόμενων.\nΞέρουμε ότι οι θεσμοί και οι εταίροι μας δεν διαπραγματεύονται αλλά εκβιάζουν.\nΑυτό που θέλουν είναι να υποτάξουν πλήρως την κυβέρνηση και τον Ελληνικό λαό, γιατί ξέρουν ότι ο ΣΥΡΙΖΑ, οι Έλληνες και οι εργαζόμενοι μπορούν να αποτελέσουν παράδειγμα προς μίμηση για όλους τους λαούς της Ευρώπης και αυτό θα σημαίνει σταμάτημα της πολιτικής της λιτότητας και αλλαγή αυτής της πολιτικής κάτι που δεν θέλουν οι τράπεζες και οι θεσμοί.\nΣε αυτό αντιστεκόμαστε!\nΗ εφαρμογή του προγράμματος του ΣΥΡΙΖΑ, η εφαρμογή του προγράμματος της Θεσσαλονίκης αν για αυτούς σημαίνει ρήξη, ναι είμαστε υπέρ της ρήξης!\nΠιέζουμε την κυβέρνηση να εφαρμόσει τις προεκλογικές της δεσμεύσεις!»\nΡωτήσαμε επίσης τον κ. Καστόρη για την αυριανή «αντισυγκέντρωση» υπέρ της Ευρώπης που προγραμματίζεται μέσω facebook και μας είπε:\nΑστέριος Καστόρης: «Καθένας έχει το δικαίωμα να εκφράζει τις απόψεις του με όλα τα μέσα και τους τρόπους, παρόλα αυτά νομίζω ότι αυτό που χρειάζεται σήμερα είναι να δυναμώσουμε τις προσπάθειες μας και να ενωθούμε όλοι μαζί και να παλέψουμε για λύσεις που θα είναι σε όφελος των εργαζόμενων και όχι των Ευρωπαίων τραπεζιτών.\nΜε αυτή την έννοια οι σημερινές συγκεντρώσεις σε όλη την Ελλάδα είναι αυτές που αντιπροσωπεύουν την μεγάλη πλειοψηφία του Ελληνικού λαού, του 99% των Ελλήνων.\nΚαι φυσικά το 1% που είναι οι τραπεζίτες μπορούν και αυτοί να εκδηλώνουν την άποψη τους και να αντιδρούν αλλά δεν είναι με τα συμφέροντα του Ελληνικού λαού...


Πρόγραμμα Master QLC\nΠρόγραμμα Ταλέντων "Προγραμματισμού"\n"ΜΟΙΡΆΣΤΕ γνώση & ΕΚΤΕΛΈΣΤΕ καινοτομία - για να ενισχύσετε την επιχείρηση σας!"\nΤο όραμα μας: Να βελτιώσουμε την εμπειρία της ορθής πρακτικής.\nΗ αποστολή μας: Να βελτιώσουμε την παγκόσμια πράξη επιχείρησης και εκμάθησης από πλευράς απόδοσης και αποτελεσματικότητας, μετασχηματίζοντας την "θεωρία σχέσεων υπεροχής" σε βέλτιστη πρακτική εκτέλεση - σε υποκαταστήματα, επιχειρήσεις και εκπαιδευτικά ινστιτούτα. Αυτό το καταφέρνουμε αναπτύσσοντας ψηφιακά εργαλεία διαχείρισης και αυτοματισμού, που επιτρέπουν στους πελάτες μας να διοικούν αποδοτικά και να εξελίσσουν συνεχώς τις καθημερινές τους ασχολίες ή την διαδικασία εκμάθησης τους. Δρούμε βάση του επιπέδου εφαρμοσμένης ποιότητας, ηγεσίας και ενδοεπικοινωνίας. Προωθούμε την καινοτομία πέρα από τα πολιτιστικά και βιομηχανικά σύνορα - Σε καθημερινή βάση.\nΤο Institute for Innovation & Improvement GmbH & Co. KG (Ινστιτούτο Καινοτομίας και Βελτίωσης) είναι ένα διεθνές Ινστιτούτο με έδρα το Μόναχο Γερμανίας, που προμηθεύει τους πελάτες και φορείς της με κρίσιμες και πολύτιμες πληροφορίες, ιδέες και συστάσεις ορθής πρακτικής.\nΗ πηγή της γνώσης και της εμπειρίας μας είναι ένα παγκόσμιο δίκτυο από εξειδικευμένους επαγγελματίες, συμβούλους και μεσολαβητές, πάροχους γνώσεων και συνδίκους.\nΓια να προωθήσουμε την αρχή του DIY (Do-It-Yourself) και την βιωσιμότητα της συνεργασίας, αναπτύξαμε ένα νεφελοειδές σύστημα λογισμικού (Cloud-based), που λέγεται emilQ®DAILY. Χρόνια πρακτικού σχεδιασμού και ανάπτυξης είχαν ως αποτέλεσμα μια ολόκληρη σειρά από διαισθητικά ψηφιακά εργαλεία, που ο καθένας μπορεί να χρησιμοποιήσει για να ενισχύσει το επιχειρηµατικό του περιβάλλον.\nΤο σύνθημα μας είναι: "Κάθε μέρα ένα βήμα πιο μακριά από το χτες!"\nΗ ενεργή εκπαίδευση από τους επαγγελματίες μας, μαζί με τη χρήση προηγμένων ψηφιακών εργαλείων, δεν είναι μόνο ελκυστική - ιδιαίτερα για νέους, μελλοντικούς εμπειρογνώμονες και διευθύνοντες - αλλά και αποφέρει σημαντικά αποτελέσματα.\nΤο κοινό μας σύνθημα είναι: Ενισχύστε την επιχείρησή σας!\nΠολιτική προστασίας δαιδομένων\nEnglish Deutsch Dansk Ελληνικά


Διαχείριση αποθεμάτων - Η ελπίδα\nΤο νερό της ερήμου\nΕλευθερία ή θάνατος; Όλη η σειρά 12 μηνυμάτων\nΑφαίρεση, επισκευή, αντικατάσταση\nΈξελθε. Όλη η σειρά μηνυμάτων\nΑκούτε την ελπίδα, την Ορθόδοξη φωνή στη σύγχρονη ζωή.*\nΒρίσκεστε εδώ:Αρχική / Εκπομπές / Διαχείριση αποθεμάτων\n30 Σεπτεμβρίου, 2019 By Παύλος Παύλου\nΔεν νομίζω ότι υπάρχει πάνω στη γη λογικός άνθρωπος, ο οποίος να μην έχει αντιληφθεί ότι η σκέψη προηγείται των πράξεών μας. Και ότι οι σκέψεις είναι απόλυτα προσωπική υπόθεση. Είναι μια εσωτερική διεργασία που γίνεται συνεχώς μέσα μας και με βάση αυτή την εσωτερική σκέψη κάνουμε τις πράξεις που ακολουθούν.\nΆρα, η σωστή σκέψη έχει περισσότερες πιθανότητες να μας οδηγήσει και σε σωστές πράξεις.\nΑυτή ακριβώς η εσωτερική σκέψη, οι λογισμοί που γίνονται μέσα μας, είναι κρίσιμο θέμα και η Βίβλος θέτει αυτή ακριβώς την παράμετρο στην πρώτη γραμμή αξιών.\nΟ ίδιος ο Χριστός αλλά και οι μαθητές του κατόπιν, εξήγησαν με λεπτομέρειες αυτή ακριβώς την εσωτερική εργασία που γίνεται μέσα μας, και έβαλαν τα θεμέλια για καλύτερες σκέψεις με αξία διαχρονική αλλά και εφήμερη.\nΑφού όλα κυοφορούνται μέσα μας, αφού εμείς κρατάμε το τιμόνι της καθημερινότητας, αν έχουμε εξασφαλίσει καλό και θετικό λογισμικό, τότε έχουμε και περισσότερες πιθανότητες να πετύχουμε το καλό σήμερα και το καλύτερο αύριο.\nΜάλιστα, η προσευχή του αποστόλου Παύλου δεν ήταν προσανατολισμένη στην οικονομική ή κοινωνική ευημερία των ανθρώπων της πίστεως, αλλά είχε ως στόχο τον εσωτερικό τους κόσμο. Την περιοχή του σώματος όπου καλλιεργούνται οι σκέψεις και λαμβάνονται οι αποφάσεις για τις πράξεις μας.\nΖητούσε από τον δημιουργό μας να δώσει στους πιστούς δύναμη εσωτερικού κράτους και λογικής εσωτερικής οργάνωσης, ώστε η πίστη να έχει πρακτικά αποτελέσματα τόσο στην καθημερινότητα, όσο και στην προοπτική της αιωνιότητας.\nΑυτή η εύθραυστη ισορροπία μεταξύ του σήμερα και του μέλλοντος, μεταξύ των καθημερινών αναγκών και της προοπτικής της αιωνιότητας, είναι κυρίαρχο θέμα σε όλη την Καινή Διαθήκη. Διότι ούτε το σήμερα είναι ασήμαντο, ούτε η προοπτική του μέλλοντος αφορά άλλους και όχι εμάς.\nΑν υπάρξει ορθή διαχείριση των αποθεμάτων δύναμης, λογικής και εμπειρίας που συγκεντρώνονται μέσα μας, τότε έχουμε πολλές πιθανότητες να πετύχουμε τους στόχους μας.\nΑν διατηρούμε την επαφή με τις πηγές της ζωής, τότε έχουμε πιθανότητες να κρατήσουμε την ζωή και πέραν του ορατού μέλλοντος.\nΑν οι δίαυλοι επικοινωνίας με τον δημιουργό και χορηγό της ζωής είναι σε συνεχή και καλή λειτουργία, τότε η ζωή μπορεί να διαπερνά την καθημερινότητα με επιτυχία, βάζοντας καλό θεμέλιο και για το μέλλον.\nΑνηκει στην κατηγορια:Εκπομπές επισημασμένο με:αποθέματα, δεξαμενές\nΤην περίοδο καλοκαιριού δεν θα δημοσιεύονται τακτικές εκπομπές. Αυτές θα επαναληφθούν από την Δευτέρα, 5 Σεπτεμβρίου 2022. Μέχρι τότε μπορείτε να ακούσετε από τις 900+ εκπομπές που ήδη υπάρχουν στο αρχείο μας εδώ. Οι εκπομπές της\nelpida.tv είναι αυτοτελείς και δημοσιεύονται με τη χρονολογική σειρά που πραγματοποιούνται.\nΒρες μας στα κοινωνικά δίκτυα\nΓεννήθηκα στην Σαλαμίνα της Κύπρου. Ο πατέρας μου Σαύλος καταγόταν από την Ασία. Μητέρα μου ήταν η Ευρώπη. Ο πατέρας μου είχε ερωτευτεί την μητέρα μου πριν ακόμη έλθει στην Κύπρο, έχοντας ακούσει πολλά για την χάρη και την ομορφιά της και έχοντας διαβάσει ακόμη περισσότερα. Μάλιστα, όταν έφτασε στην Κύπρο, για το χατήρι εκείνης αμέσως άλλαξε και το όνομά του και από Σαύλος ήθελε να τον φωνάζουν πλέον Παύλο. Εγώ είμαι ο καρπός της αγάπης του πατέρα μου με την μητέρα μου Ευρώπη. Με μεγάλωσε η μητέρα μου με βάση όμως τις οδηγίες που της έγραφε κάθε τόσο ο πολυάσχολος ταξιδευτής πατέρας μου. Και όσα εγώ ξέρω, όσα γράφω και λέω, τα έμαθα από το στόμα και τις σημειώσεις εκείνου, ο οποίος αν και σπάνια ερχόταν στο σπίτι, η παρουσία του ήταν πάντα εκεί μέσα από τα γράμματα που μας έγραφε τακτικά.\nΙούδας Πέτρος Χριστός αλήθεια αλλαγή ανανέωση γνώση δημιουργική σαφήνεια δορυφόρος ελευθερία ελευθερία κινήσεων ελεύθερη ψυχή ελπίδα εντολές εξουσία επανάσταση ευθύνη εφόδια ζωή θάνατος θέλημα του Θεού θεωρία θησαυρός ικανότητα καθημερινότητα κατανόηση κόπος μετακίνηση οδηγίες πίστη πλουτισμός πορεία πράξη πρακτικές ανάγκες προσπάθεια πρωτοβουλίες πρόσβαση πρόχειρος πυξίδα σκλαβωμένος σκοτάδι συνείδηση ψυχική δουλεία όρια ώριμος\nΜια εκπομπή για εσένα\nΤο όριο της εσωστρέφειας\nΚατά κανόνα όλοι οι χριστιανοί, οι άνθρωποι δηλαδή που δέχονται δημιουργό και Κύριο και δεν πιστεύουν ότι ο κόσμος δημιουργήθηκε από σκουπίδια, … [συνεχίστε...]\nΑναζήτηση βάση ημερομηνία δημοσίευσης\nΗ σειρά Ελευθερία ή θάνατος;\nΑκούστε όλη την σειρά εδώ\nΗ σειρά Άρειος Πάγος\n*Επειδή ο Χριστός είπε ότι, αν ακούτε αλλά δεν πράττετε όσα εγώ σας διδάσκω, τότε μάταια είναι η πίστη σας, για τον λόγο αυτό η ΕΛΠΙΔΑ προσφέρει καθημερινά μια επαφή με την διδασκαλία αλλά και την πρακτική εφαρμογή αυτής της διδασκαλίας στην καθημερινή μας ζωή, ώστε τα λόγια του Χριστού να γίνουν κτήμα και πράξη σε κάθε εκδήλωση της καθημερινότητάς μας και όχι μόνον στα εκκλησιαστικά μας καθήκοντα. Η ΕΛΠΙΔΑ έχει στόχο να βοηθήσει όποιον αναζητεί λύσεις στα καθημερινά του προβλήματα, χωρίς όμως να αρνηθεί την πίστη και την θρησκευτική του παράδοση.\nCopyright © 2022 · h-elpis.gr


Δούσος: Σπάζοντας το θεατρικό κείμενο - 1. Μάκβεθ - The Greek Play Project - ΣΥΓΧΡΟΝΗ ΕΛΛΗΝΙΚΗ ΔΡΑΜΑΤΟΥΡΓΙΑ\nΣπάζοντας το θεατρικό κείμενο - 1. Μάκβεθ,\nΜάκβεθ - μία απόπειρα δομικής ανάλυσης - Α΄μέρος\nΟ διαχωρισμός ενός θεατρικού κειμένου, αλλά και ενός σεναρίου (ακόμα και ενός μυθιστορήματος) σε πράξεις έλκει την καταγωγή του από εκείνη την πρώιμη απαίτηση της ποιητικής για διάκριση των αφηγηματικών μερών σε αρχή, μέση και τέλος. Οι αναγνώστες/θεατές είμαστε ακόμα εμποτισμένοι από την «αριστοτελική» αντίληψη περί μυθοπλασίας. Μας τραβούν οι αφηγήσεις που απλώνονται πάνω σε αυτά τα αναγνωρίσιμα κομμάτια, γιατί έτσι καταφέρνουμε να εξαγάγουμε πιο αποτελεσματικά νόημα, να το εγκολπώσουμε και να συνδεθούμε μαζί του.\nΦυσικά, ο κατακερματισμός ενός θεατρικού κειμένου δεν σταματάει στις πράξεις που απαρτίζονται από σκηνές, ούτε στις σκηνές που αποτελούνται από αυτοτελή αφηγηματικά γεγονότα. Πάει πολύ πιο πέρα, καθώς τα αφηγηματικά γεγονότα συντίθενται από προτάσεις, και αυτές από λέξεις, και εκείνες με τη σειρά τους από γράμματα.\nΚάθε πράξη ορίζει μία θεματική περιφέρεια η οποία εκπορεύεται από το κεντρικό θέμα του έργου και βρίσκεται σε κατάσταση δυναμικής διάδρασης μαζί του.\nΑν πούμε ότι στην τραγωδία Μάκβεθ του Σαίξπηρ το κεντρικό θέμα είναι η διαβρωτική φύση της αχαλίνωτης φιλοδοξίας και η καταστροφή που επιφέρει στον άνθρωπο, θα εντοπίσουμε εύκολα παρεμφερή θεματικά παρακλάδια να απλώνονται στις πέντε πράξεις της.\nΠάνω σε κάθε χωριστό αφηγηματικό μέρος διαρθρώνεται μια πολύ γενική τυπολογία της πλοκής που εκφράζεται με την αλληλουχία έκθεση - επιπλοκές - λύση. Κάθε ένα από αυτά τα στοιχεία αντιστοιχεί χοντρικά στην αρχή, τη μέση και το τέλος του έργου. Γεμίζει και συνδέει τα ξεχωριστά κομμάτια του συνθέτοντας μια ολότητα. Στον Μακβεθ αποτυπώνεται ευκρινώς η συγκεκριμένη αλληλουχία καθώς και τα επιμέρους στοιχεία της.\nΑν εξετάσουμε πιο διεξοδικά την πρώτη πράξη θα διαπιστώσουμε ότι εκεί συναντάμε όλα τα βασικά στοιχεία που έχουν να κάνουν με την έκθεση. Σε αυτή την αφηγηματική επικράτεια λοιπόν βλέπουμε το σκηνικό (setting), τον τόπο και τον χρόνο όπου λαμβάνουν χώρα τα γεγονότα (μια κατάσταση νηνεμίας πολλές φορές), λίγο backstory, την εισαγωγή των βασικών χαρακτήρων, το ενακτήριο λάκτισμα της ιστορίας (inciting incident), το κεντρικό θεματικό πρόβλημα, τις πρώτες συγκρούσεις, άρα και την ανταγωνιστική δύναμη, τα πρώτα σχέδια του πρωταγωνιστή για να ξεπεράσει τα εμπόδια που εμφανίζονται στον δρόμο του.\nΣτον Μάκβεθ η πρώτη πράξη περιστρέφεται γύρω από την έννοια της φιλοδοξίας. Στην ουσία μιλάει για τη γέννηση και το φούντωμα της φιλοδοξίας. Ο Μάκβεθ έρχεται από μια σκληρή και δύσκολη κατάσταση, έναν πόλεμο που παρά την αίσια έκβασή του στοίχισε πολύ σε ζωές και σε αίμα. Ο ήρωας είναι σαν να έχει κάτι από την κεκτημένη ταχύτητα που του προσδίδει η προηγούμενη κατάσταση. Φαίνεται ότι η δίψα του για αίμα δεν έχει κορεστεί. Το ενακτήριο λάκτισμα, ο χρησμός των μαγισσών δηλαδή, έρχεται να ανοίξει το κουτί της Πανδώρας. Μαζί με τη φιλοδοξία που αφυπνίζεται, καταφτάνουν μύρια κακά (σκληρότητα, δόλος, τρέλα, απελπισία και αυτοκαταστροφή).\nΤα βασικά σημεία καμπής (λέγονται έτσι γιατί αλλάζουν, ανεπαίσθητα ή δραστικά, τον ρου της πλοκής) που διαμορφώνουν την πρώτη πράξη είναι τα εξής:\n1) Ένας αγγελιοφόρος διηγείται τα ανδραγαθήματα του Μάκβεθ στον βασιλιά Ντάνκαν. Eδώ βλέπουμε την εισαγωγή του χαρακτήρα, ορισμό χώρου και χρόνου και σκιαγράφηση της αρχικής κατάστασης. Ενδιαφέρον παρουσιάζει το γεγονός ότι έχουμε απόδοση χαρακτηριστικών στον ήρωα πριν ακόμα από τη φυσική του εμφάνιση. Σε αυτό το πρώιμο στάδιο της ιστορίας τα γνωρίσματα που του επιδαψιλεύονται είναι όλα θετικά. Ο Μάκβεθ μπαίνει στην ιστορία του εντελώς αθώος και άδολος.\n2) Ο Ντάνκαν, σε αντάλλαγμα για τις υπηρεσίες του δίνει στον Μάκβεθ έναν καινούργιο τίτλο ευγενείας. Παρατηρείται αφηγηματική κίνηση, φωτίζονται οι σχέσεις μεταξύ των προσώπων καθώς και η σχέση ανάμεσα στον Βασιλιά και τον Μάκβεθ. Αν ο Ντάνκαν είναι τόσο γενναιόδωρος και καλός απέναντι στον Μάκβεθ, πώς εκείνος θα μπορέσει να τον προδώσει και να του κάνει κακό; Βέβαια ακόμα δεν ξέρουμε τι πρόκειται να πράξει ο Μάκβεθ, ούτε ο ίδιος ξέρει. Προς το παρόν έχουμε τη σκιαγράφηση ενός απόλυτα καλού, ηθικού και αγαπητού χαρακτήρα. Τα θετικά στοιχεία του τονίζονται εμφατικά μέσα από τη γνώμη των άλλων και μέσα από την εύνοια και την αποδοχή προς το άτομό του. Ο δάσκαλος δημιουργικής γραφής Brandon Sarandon λέει σε ένα σεμινάριό του: αν θες να κάνεις συμπαθή έναν χαρακτήρα, δείξε την καλή άποψη που έχουν άλλα αφηγηματικά πρόσωπα για εκείνον. Ο Σαίξπηρ εκμεταλλεύεται στο έπακρον αυτό το εργαλείο στα δυο πρώτα plot points του έργου του.\n3) Τρεις μάγισσες προφητεύουν ότι ο Μάκβεθ θα πάρει και άλλους τίτλους και ότι θα γίνει βασιλιάς. Στο τρίτο μόλις plot point, έχουμε και το εναρκτήριο λάκτισμα της ιστορίας. Ο Σαίξπηρ τοποθετεί πάντα σε πρωταρχικό στάδιο της πλοκής του το inciting incident. Χωρίς αυτό το πυροδοτικό αφηγηματικό γεγονός δεν έχουμε καμία ουσιαστική αλλαγή στην πλοκή. Ουσιαστικά δεν έχουμε ιστορία. Εδώ ο ήρωας, όπως συχνά συμβαίνει με το inciting incident, αρνείται να πιστέψει στην προφητεία (εκδηλώνει δηλαδή μια ασυνείδητη άρνηση να αλλάξει την πρότερα κατάστασή του). Μια πλευρά του δεν θέλει να πειραχτεί το στάτους στο οποίο βρίσκεται. Επιθυμεί να παραμείνουν όλα ως έχουν. Ας μην ξεχνάμε: το ασυνείδητο αντιστέκεται στην αλλαγή. Ωστόσο μια άλλη σκοτεινή πλευρά του, που αρχίζει να αποκαλύπτεται και να ενεργοποιείται μόλις τώρα, την αποζητά όσο τίποτα στον κόσμο.\n4) Ο Μάκβεθ παίρνει όντως και άλλους τίτλους και πείθεται για την αλήθεια της προφητείας. Το προηγούμενο σημείο καμπής της πλοκής επικυρώνεται. Η αχαλίνωτη φιλοδοξία του Μάκβεθ βγαίνει από τα όρια. Είναι ένα σημαντικό plot point που επικυρώνει την αίσθηση συνοχής, συνεκτικότητας και αληθοφάνειας του χαρακτήρα. Οι τελευταίες άμυνες του χαρακτήρα κάμπτονται και η διαδικασία της εσωτερικής μετάλλαξης ξεκινά. Ο ήρωας δεν είναι ακόμα σε τροχιά ελεύθερης πτώσης. Αλλά έχει φύγει από την αρχική του κατάσταση και φαίνεται ότι είναι έτοιμος να μπει σε μεγάλες περιπέτειες. Η αλλαγή που αρχίζει εδώ να συντελείται έχει λογικό έρεισμα και πειθώ. Δεν γίνεται αυθαίρετα. Από αυτή τη στιγμή όλα τα σκαλοπάτια που κατεβαίνει ο ήρωας στην ηθική και αξιακή κλίμακα εμφανίζουν συνέπεια με τη συμπεριφορά και τις επιλογές του.\n5) Ο Ντάνκαν ορίζει τον γιο του διάδοχο του θρόνου. Αυτό είναι εμπόδιο για τον Μάκβεθ που του έχει σφηνωθεί για τα καλά στο μυαλό να γίνει βασιλιάς. Η θέση, η χρήση και η λειτουργία των εκάστοτε εμποδίων μέσα στην αφήγηση ποικίλουν. Σύμφωνα με τον Bremond, σε ένα αφηγηματικό κείμενο, «η ανεπαρκής αρχική κατάσταση συνεπάγεται την παρουσία ενός εμποδίου που αντιτίθεται στην πραγματοποίηση μιας πιο ικανοποιητικής κατάστασης και το οποίο εξαλείφεται βαθμιαία ακολουθώντας την ανάπτυξη της διαδικασίας βελτίωσης. Η εξάλειψη αυτή του εμποδίου έχει, με τη σειρά της, αποτέλεσμα την παρέμβαση παραγόντων που δρουν ως μέσα εναντίον του εμποδίου και υπέρ του επωφελούμενου υποκειμένου». Η ανάγκη της εξάλειψης του εμποδίου οδηγεί οργανικά και φυσιολογικά στο επόμενο plot point. Το εναρκτήριο λάκτισμα (ο χρησμός των μαγισσών) δημιούργησε μια τερατώδη επιθυμία. Από εκεί και έπειτα όλα τα αφηγηματικά στοιχεία έχουν διαλεκτική σχέση μαζί της: άλλοτε τη μάχονται και προσπαθούν να την καταπνίξουν και άλλοτε τη συνδαυλίζουν. Στη δεύτερη κατηγορία ανήκει το επόμενο σημείο καμπής.\n6) Η Λαίδη Μάκβεθ υποβάλλει στον άντρα της την ιδέα να δολοφονήσει τον βασιλιά την ώρα που κοιμάται· και μάλιστα το βράδυ που τον φιλοξενούν στο παλάτι τους. Η Λαίδη Μάκβεθ εμφανίζεται ως σύμμαχος του κεντρικού ήρωα, συντάσσεται με την επιθυμία του και τον βοηθάει να την πραγματοποιήσει. Μαζί καταστρώνουν σχέδιο για να ξεπεράσουν το πρώτο εμπόδιο. Στην ουσία προετοιμάζουν το έδαφος για να γίνει η μετάβαση από την πρώτη στη δεύτερη πράξη. Από το εισαγωγικό μέρος της ιστορίας, στο κυρίως πιάτο. Άπαξ και ο ήρωας περάσει αυτό το όριο, είναι σαν να διαβαίνει μια πύλη που δεν έχει γυρισμό. Μετά από αυτό χαρακτήρας και πλοκή μπορούν να τραβήξουν μόνο μπροστά. Σχετικά με το εμπόδιο συνεχίζει ο Bremond: «Μεταξύ των εμποδίων που παρεμποδίζουν την εκπλήρωση ενός ανειλημμένου έργου υπάρχουν αυτά των οποίων η αντίθεση συνίσταται στη δύναμη αδράνειας που παρεμβάλλουν και άλλα που ενσαρκώνονται από αντιπάλους, δρώντα υποκείμενα με πρωτοβουλία». Στον Σαίξπηρ συναντώνται και οι δυο κατηγορίες, με μια πλειοδότηση βεβαίως στη δεύτερη. Η ανταγωνιστική δύναμη στον Μάκβεθ εκφράζεται με ποικίλους τρόπους. Άλλοτε μέσα από τις αντιδράσεις και τις κινήσεις των εχθρών του και άλλοτε μέσα από τον εσωτερικό διχασμό που από μια στιγμή και έπειτα αρχίζει να τον ταλανίζει. Το πρώτο ουσιαστικό εμπόδιο που συναντάει στον δρόμο του θα ήταν ανυπέρβλητο χωρίς τη συνδρομή και τη βοήθεια της συζύγου του για το ξεπέρασμα και την αντιμετώπισή του. Η ιστορία θα σταματούσε εκεί.\nΣτην πρώτη πράξη του Μάκβεθ λοιπόν έχουμε έξι σημαντικά σημεία καμπής μέσα από τα οποία εκφράζεται κυρίως η λειτουργία της έκθεσης, αλλά και πολλές ακόμα σημαντικές αφηγηματικές λειτουργίες. Ακολουθούν άλλα δεκαεννιά σημεία καμπής, διασκορπισμένα στις υπόλοιπες πράξεις του έργου. Όλα μαζί δημιουργούν τη ραχοκοκαλιά της πλοκής. Ένα δυναμικό σύστημα αφηγηματικών συμβάντων που συνδέονται μεταξύ τους με σχέσεις συνάφειας και αντίθεσης, συντελούν στη δημιουργία μοτίβων, υπακούν σε κανόνες επαναληπτικότητας, αλλά κυρίως υπόκεινται σε αυστηρούς νόμους αιτιοκρατίας.\n Claude Bremond, «Η Λογική των Αφηγηματικών Πιθανοτήτων», στο Θεωρία της Αφήγησης, σ.133\n Claude Bremonde, ό.π., σ. 139


Γιώργος Καπουτζίδης: Ένας αλλά Λέων! - Astrology.gr\nΗΛΙΟΣ - 03° 39' 60" ΚΑΡΚΙΝΟΣ\nΣΕΛΗΝΗ - 21° 06' 53" ΤΑΥΡΟΣ\nΕΡΜΗΣ - 12° 48' 27" ΔΙΔΥΜΟΙ\nΑΦΡΟΔΙΤΗ - 02° 37' 26" ΔΙΔΥΜΟΙ\nΑΡΗΣ - 22° 53' 43" ΚΡΙΟΣ\nΔΙΑΣ - 06° 56' 04" ΚΡΙΟΣ\nΚΡΟΝΟΣ - 24° 55' 21" ΥΔΡΟΧΟΟΣ R\nΟΥΡΑΝΟΣ - 17° 29' 59" ΤΑΥΡΟΣ\nΠΟΣΕΙΔΩΝΑΣ - 25° 26' 24" ΙΧΘΥΕΣ\nΠΛΟΥΤΩΝΑΣ - 27° 55' 40" ΑΙΓΟΚΕΡΩΣ R\nΒΟΡΕΙΟΣ ΔΕΣΜΟΣ - 21° 58' 24" ΤΑΥΡΟΣ\nCELEBRITIES 11 Οκτ 2018\nΓιώργος Καπουτζίδης: Ένας αλλά Λέων!\nΜεγάλη… ταραχή στα media και την showbiz έχει προκληθεί από τις κόντρες ανάμεσα στον Γιώργο Καπουτζίδη από την μια και τον Δημήτρη Ουγγαρέζο με την Τίνα Μεσσαροπούλου από την άλλη.\nΜου είπες, σου είπα, του είπα και το γαϊτανάκι των δηλώσεων αλλά και των σχολιασμών καλά κρατεί, αφού όλοι μας βρήκαμε θέμα για να γράψουμε!\nΑστρολογικά πάντως ένα είναι σίγουρο: Ο Γιώργος Καπουτζίδης είναι καθαρός σε αυτά που λέει, έστω κι αν ο τρόπος του –για κάποιους- τον εκθέτει ή τον κάνει να χάνει το δίκιο του. Και βέβαια δεν είναι η πρώτη φορά που ο… πληγωμένος Λέων καυτηριάζει πρόσωπα και πρώην συνεργάτες του, που τον πρόσβαλαν με την συμπεριφορά ή τις επιλογές τους. Η παρέα του «Παραπέντε» είναι η πιο γνωστή περίπτωση κι όσο περνούν τα χρόνια η λίστα αναπόφευκτα θα μακραίνει.\nΑλλά με τόσο… Άρη στον γενέθλιο χάρτη του, τι να κάνει κι αυτός; Η σύνοδος Ερμή-Άρη στον Λέοντα και η Σελήνη του στον Κριό, είναι ο ορισμός του «ορκίζομαι να είπω την αλήθεια και μόνον την αλήθεια». Αυτό είναι και το χαρακτηριστικό που εύκολα εκλαμβάνεται ως αυθαιρεσία και «ωμή» παρεμβατικότητα, ιδιαίτερα από εκείνους κι εκείνες που έχουν τους δικούς τους λόγους «να μην σηκώνουν μύγα στο σπαθί τους» ή απλά… έχουν την μύγα! Γιατί οι «underground» διαδικασίες συνηθίζονται πολύ στον χώρο και ο καθένας κρίνει εξ ιδίων. Αν δηλαδή εγώ κινούμαι παρασκηνιακά, θεωρώ πώς όλοι κάνουν το ίδιο και το μυαλό μου πάει συνέχεια στο πονηρό.\nΑπό εκεί και ύστερα τον λόγο έχουν οι καλώς ή κακώς εννοούμενοι εγωισμοί. Ρίχνοντας πάντως μια ματιά στο γενέθλιο χάρτη του εξαιρετικά ταλαντούχου σεναριογράφου, ηθοποιού και παρουσιαστή, η «είδηση» κρύβεται αλλού! Η σύνοδος (στο secondary) Αφροδίτης και Ήλιου παραπέμπει σε σημαντικές εξελίξεις στα προσωπικά του, ίσως και με «επίσημο» τρόπο. Η διαφορετικότητά του είναι βέβαια γνωστή και μένει να δούμε το πώς θα εκφραστεί.\nΑυτοί είναι οι διάσημοι Παρθένοι που αγαπάμε!\nΟι διάσημοι Λέοντες που έχουν «κλέψει» την καρδιά μας!\nΟι διάσημοι Δίδυμοι που έχουν κερδίσει το ενδιαφέρον μας


Ποιος τοποθέτησε το κιοσκ του Ερντογάν στο Βαρώσι;, Η ΚΑΘΗΜΕΡΙΝΗ, kathimerini.com.cy\n16 ΝΟΕΜΒΡΙΟΥ 2020 - 20:47\nΞεκινώ με μια απλή παραδοχή. Λίγες ώρες μετά τις εικόνες που εκτυλίχθηκαν μπροστά στα μάτια μας στην άλλη πλευρά της Πράσινης Γραμμής και στο Βαρώσι δυσκολεύομαι να συγκεντρώσω την σκέψη μου. Για πρώτη φορά ύστερα από μεγάλο χρονικό διάστημα το πληκτρολόγιο «μπλοκάρει». Οι λέξεις δεν κυλούν και μοιάζουν να μην έχουν νόημα. Από την μια είναι η κούραση της χθεσινής ημέρας, και από την άλλη η θλίψη, η πικρία, η απογοήτευση για τα όσα συμβαίνουν.\nΠαρά το συναισθηματικό «shut down» που θα έλεγαν οι ψυχολόγοι φίλοι μου στην Αθήνα, επιλέγω παρακάτω να εστιάσω συνολικά στα μεγάλα κενά-αδυναμίες που έχουν το μερίδιο του λέοντος στα όσα βιώνουμε σε Κυπριακό και Βαρώσι το τελευταίο διάστημα. Το βασικό μου ερώτημα είναι απλό. Άραγε, για το αδιέξοδο στο Κυπριακό, την απειλή της τελικής διχοτόμησης σε θάλασσας και γη και την κορύφωση της έντασης ευθύνεται αποκλειστικά η «άλλη πλευρά», δηλαδή η Τουρκία, ο κ. Τατάρ, και η εθνικιστική άρχουσα συμμαχία σε Τουρκία και τ/κ κοινότητα. Κατά την ταπεινή μου άποψη, για το αδιέξοδο ευθύνη φέρει και η ε/κ πλευρά. Και με τον όρο «η ευθύνη της ε/κ πλευράς» δεν αναφέρομαι αποκλειστικά στην περίπτωση της ηγεσίας του Νίκου Αναστασιάδη. Χωρίς να παραγνωρίζω-παραγράφω τα λάθη του κ. Αναστασιάδη και των συνοδοιπόρων του, αναφέρομαι στην συλλογική ευθύνη της κοινωνίας και συγκεκριμένα όλων των παραγόντων -κοινωνικών και πολιτικών- της Κυπριακής Δημοκρατίας.\nΞεκινώ λοιπόν, με την κορυφή της πολιτικής πυραμίδας. Περιορίζω την αναφορά μου στην συνολική αποτυχία της προηγούμενης επταετίας, δηλαδή της περιόδου της διακυβέρνησης Αναστασιάδη. Αν αφήσουμε στην άκρη τα δυο πρώτα έτη της περιόδου της ηγεσίας του αδιάλλακτου Ντερβίς Έρογλου, έχουμε μπροστά μας μια πενταετία (2015-2020) κατά την οποία τα κενά, οι αδυναμίες και τα λάθη τα οποία μας οδήγησαν με μαθηματική ακρίβεια στα όσα βιώνουμε σήμερα ήταν ομολογουμένως πολύ μεγάλα.\nΑπό τα μέσα του 2015 έως και τα μέσα του 2017 είχαμε μια περίοδο περίπου 24 μηνών, στην οποία πραγματοποιήθηκαν εντατικές επαφές σε επίπεδο ηγεσιών και οι οποίες, πλαισιώθηκαν από σειρά διασκέψεων. Τα ερωτήματα που προκύπτουν είναι πολλά: Για ποιο λόγο δεν γεφυρώθηκε το χάσμα ανάμεσα στις δυο ηγεσίες κατά την διάρκεια αυτής της περιόδου; Γιατί οδηγηθήκαμε σε διασκέψεις δίχως να έχουν κλείσει ουσιώδη κεφάλαια του Κυπριακού; Γιατί πήγαμε στο Κραν Μοντάνα εφόσον δεν συμφωνούσαμε επί της αρχής της πολιτικής ισότητας; Γιατί βιαστήκαμε να αποχωρήσουμε από αυτήν την τελική διάσκεψη; Και τι πράξαμε τα επόμενα τρία έτη που ακολούθησαν; Γιατί βυθιστήκαμε στην απραξία (με εξαίρεση την συμφωνία του Βερολίνου του 2019);\nΑνάλογα αναπάντητα ερωτήματα υπάρχουν και για την στάση των ελληνικών κυβερνήσεων. Το σημαντικότερο δε ερώτημα, αφορά το γιατί καθ΄ όλη την διάρκεια της εν λόγω επταετίας η Αθήνα απέτυχε να κατανοήσει ότι το status quo σε Κυπριακό, Ανατολική Μεσόγειο και Αιγαίο δεν είναι βιώσιμο.\nΠέραν λοιπόν των προφανών ερωτημάτων για την πολιτική των κυπριακών και ελληνικών κυβερνήσεων, χρειάζεται να εστιάσουμε επίσης στον ρόλο των υπόλοιπων πολιτικών πρωταγωνιστών της περιόδου. Των πολιτικών κομμάτων στο σύνολο τους και των υποστηρικτών της διζωνικής, δικοινοτικής λύσης (ΔΔΟ), των παραγόντων της αξιωματικής αντιπολίτευσης. Ως προς τα κόμματα της Δεξιάς και του υποτιθέμενου κεντρώου χώρου, έχω την εντύπωση ότι δεν χρειάζονται να ειπωθούν πολλά. Τα εν λόγω κόμματα, όπως και το σύνολο του πολιτικού συστήματος, έχουν εδώ και χρόνια αποτύχει στο να παρουσιάσουν εναλλακτικές, πειστικές και βιώσιμες προτάσεις για την πορεία του Κυπριακού.\nΕξίσου προβληματική στάση κατά την εν λόγω περίοδο παρουσίασαν τόσο η αξιωματική αντιπολίτευση, όσο και οι πολιτικές δυνάμεις που υποστηρίζουν την ΔΔΟ. Από την μια υποβαθμίστηκαν οι σχέσεις με όλες τις προοδευτικές δυνάμεις της τ/κ κοινότητας (τ/κ Αριστερά, τ/κ που υποστηρίζουν την λύση -έποικοι και τ/κ πολίτες της Κυπριακής Δημοκρατίας- κ.ο.κ.), με εξαίρεση ορισμένων «ευκαιριακού τύπου» εξάρσεων σε κρίσιμες συγκυρίες και εθιμοτυπικού επαφές με τους τ/κ. Από την άλλη, όπως όλα τα κόμματα, έτσι και οι υποστηρικτές της ΔΔΟ δεν κατάφεραν να πείσουν το σύνολο της κοινωνίας για την ανάγκη της άμεσης διευθέτησης του Κυπριακού.\nΑν δεχθούμε ότι η κυβέρνηση και τα κόμματα αποτελούν πολιτικούς παράγοντες οι οποίοι έχουν τους δικούς τους πολιτικούς στόχους-σκοπιμότητες-συμφέροντα, τότε το σίγουρο είναι ότι το μερίδιο ευθύνης της ακαδημίας και της διανόησης του τόπου για το σημερινό αδιέξοδο είναι πολύ μεγαλύτερο. Και αυτό διότι, ακαδημία και διανόηση έχουν την ευθύνη να προσεγγίζουν τις εξελίξεις και τα προβλήματα πολυδιάστατα, σχεδόν πάντα ένα ή περισσότερα βήματα πιο μπροστά από την κοινωνία και τους πολιτικούς.\nΌλα αυτά τα χρόνια λοιπόν που η Κύπρος όδευε προς την διχοτόμηση, το Πανεπιστήμιο, οι καθηγητές, οι αναλυτές, οι δημοσιογράφοι, οι καλλιτέχνες, με εξαίρεση ορισμένες λαμπρές ωστόσο λιγοστές περιπτώσεις, επέλεξαν την «σιωπή». Όχι την απλή σιωπή αλλά κάτι χειρότερο, την σιωπή της σκέψης. Η διανόηση του τόπου σε γενικές γραμμές επέλεξε την θέση του θεατή απέναντι στην διχοτόμηση...\nΟλοκληρώνουμε και καταλήγουμε στο σύνολο της κοινωνίας. Όταν ύστερα από χρόνια, ο ιστορικός του μέλλοντος θα κληθεί να γράψει το κεφάλαιο της τελικής διχοτόμησης της Κύπρου, το σίγουρο είναι ότι θα έχει να γράψει πολλά για τις επιλογές των πολιτών. Ο κάθε πολίτης, ο οποίος ηθελημένα ή άθελα συντηρεί το πελατειακό σύστημα της μοιρασμένης Κύπρου είναι συνυπεύθυνος για όλα που συμβαίνουν σήμερα στο Κυπριακό και στο Βαρώσι.\nΜε απλά λόγια λοιπόν, εκείνο το κακόγουστο κιοσκ, στο οποίο δείπνησαν οι κ. Ερντογάν και κ. Μπαχτσελί δεν το τοποθέτησαν στην αμμουδιά του Βαρωσιού από μόνα τους τα τουρκικά συνεργεία. Όλοι βάλαμε πλάτες, όλοι βάλαμε χέρια στην τοποθέτησή του.\nΤουρκία | Αμμόχωστος | κατεχόμενα | Κυπριακό


Survivor: Ο James ανακοίνωσε ότι αποχωρεί οικειοθελώς - «Λύγισε» ο Νίκος Μπάρτζης (videos) - Kliktv.gr\nSurvivor: Ο James ανακοίνωσε ότι αποχωρεί οικειοθελώς – «Λύγισε» ο Νίκος Μπάρτζης (videos)\n12 Μαΐου 2021 069\nΣτο συμβούλιο του Survivor, με το οποίο ολοκληρώθηκε το επεισόδιο της Τρίτης, έγινε αυτό που είχε ήδη διαρρεύσει: Ο James Καφετζής ανακοίνωσε ότι αποχωρεί οικειοθελώς.\nΜετά την ήττα των Μπλε και στο δεύτερο αγώνισμα ασυλίας, οι παίκτες της ομάδας κλήθηκαν εκ νέου να ψηφίσουν.\nΠρώτος υποψήφιος προς αποχώρηση ήταν ήδη ο Γιώργος Κόρομι. Από την ψηφοφορία τις περισσότερες αρνητικές ψήφους πήρε ο James Καφετζής, ενώ ο Νίκος Μπάρτζης, που είχε κερδίσει την ατομική ασυλία, υπέδειξε τη Μαριαλένα Ρουμελιώτη.\nΟι τρεις υποψήφιοι προς αποχώρηση θα ήταν ο Γιώργος Κόρομι, ο James Καφετζής και η Μαριαλένα Ρουμελιώτη, ωστόσο η διαδικασία διακόπηκε.\nΟ James ανακοίνωσε ότι αποχωρεί, τη στιγμή που ο φίλος του Νίκος τον παρακολουθούσε συγκινημένος. Μεταξύ άλλων, είπε:\n«Τους 5 μήνες που είμαι στο παιχνίδι, σωματικά έχω εξαντληθεί. Έχω πρόβλημα και στη μέση μου, που δεν μου επιτρέπει να συνεχίσω αυτό που θέλω στο 100%, που έκανα πάντα. Αλλά όταν θέλει η ψυχή και το μυαλό, το σώμα ακολουθεί…\nΑλλά αυτό που με προβληματίζει εδώ και αρκετό καιρό είναι ότι το πιο πολύτιμο πράγμα που έχω είναι ο εαυτός μου και το μυαλό μου. Με τον καιρό νιώθω ότι αρχίζω και το χάνω επειδή έχω ρουφηχτεί από το παιχνίδι τόσο πολύ. Πλέον οι σκέψεις μου και τα όνειρά μου αφορούν το Survivor… Αρχίζω να ξεχνάω αναμνήσεις από την έξω ζωή… Το μυαλό μου είναι ό,τι πιο πολύτιμο έχω και πραγματικά το σέβομαι αυτό…\nΕπειδή νιώθω ότι ο δρόμος θα είναι ακόμα μακρύς θέλω να είμαι εγώ αυτός που θα αποχωρήσει από το Survivor. Το Survivor έχει έρθει σε ένα τέλος για μένα. Αν έχω στεναχωρήσει κάποιον το έχω κάνει άθελά μου και πραγματικά ζητώ συγγνώμη…».\nΣτη συνέχεια ο James ξέσπασε σε δάκρυα, ενώ ο Γιώργος Λιανός ανακοίνωσε ότι ακυρώνεται η διαδικασία αποχώρησης, με τη Μαριαλένα κα τον Κόρο να παραμένουν στο παιχνίδι.\nΣτο τέλος ο James αποχαιρέτησε τους συμπαίκτες του, άλλαξε μπλούζες με τον Νίκο – ο οποίος έδειξε να “λυγίζει” συναισθηματικά – και αποχώρησε από το ριάλιτι επιβίωσης του ΣΚΑΪ.\nΤο Διαβάσαμε Survivor: Ο James ανακοίνωσε ότι αποχωρεί οικειοθελώς – «Λύγισε» ο Νίκος Μπάρτζης (videos)\nΤζόκερ: Πόσα χρήματα θα μοιράσει την Πέμπτη μετά το νέο τζακ ποτ


Blog - Εκδηλώσεις & Σεμινάρια στο Τhe APIVITA Experience Store\nΕκδηλώσεις & Σεμινάρια στο Τhe APIVITA Experience Store\nΠρόγραμμα Οκτώβριος - Νοέμβριος 2016\nΣτο The APIVITA Experience Store συναντιούνται τα μοναδικά στοιχεία που απαρτίζουν τον τρόπο ζωής APIVITA. Αυτή τη χρονιά μέσα από ένα υψηλής ποιότητας εκπαιδευτικό πρόγραμμα, με δυνατές συνέργειες, μέσα από ζωντανές εκδηλώσεις, κύκλους σεμιναρίων, special ad hoc events, θα μεταδώσουμε και θα καλλιεργήσουμε έναν διαφορετικό τρόπο ζωής, σκέψης, δράσης. Τη χρονιά αυτή θα μοιραστούμε μαζί σας, τη βαθιά γνώση για τα μελισσοκομικά προϊόντα και τα βότανα της Ελλάδας, την ολιστική προσέγγιση της υγείας και της ομορφιάς, την προστασία και ανάδειξη του φυσικού περιβάλλοντος, την ενίσχυση της αειφόρου επιχειρηματικότητας, την βαθιά πίστη μας στη διαρκή μάθηση.\nΣάββατο 1 Οκτωβρίου, 11:00-13:00\nGyrokinesis Community με τον Jackson Kellogg\nΜάθημα Gyrokinesis για προχωρημένους\nDemo - Συμμετοχή Δωρεάν\nΣάββατο 8 Οκτωβρίου, 12:00-14:00\nEVENT Παρουσίαση Προγράμματος Εκδηλώσεων & Σεμιναρίων Φθινόπωρο 2016\nΣάββατο 8 Οκτωβρίου, 16:00-18:00\nΠέμπτη 13 Οκτωβρίου, 18:00-20:00\nAPIVITA TRAINING TEAM: HOLISTIC SKINCARE\n«Oλιστική προσέγγιση στην υγεία και την ομορφιά: τα βήματα της ολιστικής περιποίησης του προσώπου». Στο τέλος του σεμιναρίου 2 τυχερές θα κερδίσουν μετά από κλήρωση από 1 ολοκληρωμένη σειρά περιποίησης προσώπου σύμφωνα με τον τύπο και τις ανάγκες του του δέρματός τους.\nΣυμμετοχή Δωρεάν, απαραίτητη η κράτηση θέσης\nΣάββατο 15 Οκτωβρίου, 11:00-14:00\nΑΡΩΜΑΤΟΘΕΡΑΠΕΙΑ με τη Σοφία Τριάντου\nΑνακαλύπτουμε τη δύναμη των αιθέριων ελαίων και πώς να τα εισάγουμε στην καθημερινότητά μας! Μαθαίνουμε αναλυτικά 10 αιθέρια έλαια, τις ιδιότητές τους και πώς να τα χρησιμοποιούμε στο χώρο, στο δέρμα, ακόμα και στη μαγειρική. Θα κλείσουμε με την υψηλή τέχνη της ανάμειξής τους, και θα δημιουργήσουμε το δικό μας προσωπικό καλλυντικό.\nΣυμμετοχή: €20, απαραίτητη η κράτηση θέσης\nΠέμπτη 20 Οκτωβρίου, 18:00-20:00\n“Συζητήσεις της ΓΗΣ” με την Οργάνωση ΓΗ\nΚαλλιεργώ στην αυλή και στο μπαλκόνι μου, Κηπουρική μέσα στον αστικό ιστό!\nΕισηγητής: Γιώργος Ξεπαπαδάκος\nΣάββατο 22 Οκτωβρίου, 13:00-14:00\nΑPIVITA KIDS - ΟΙΚΟλογήματα με τις εκδόσεις ΠΑΤΑΚΗ: «Ο Κότσυφας απαιτεί το δάσος να σωθεί»\nΜια σειρά βιωματικών «ΟΙΚΟεκδηλώσεων» που στόχο έχουν να ευαισθητοποιήσουν τα παιδιά σε θέματα του περιβάλλοντος και να τα βοηθήσουν στην καλλιέργεια οικολογικής συνείδησης. Οι δράσεις έχουν σχεδιαστεί ειδικά από τον συγγραφέα-εκπαιδευτικό Βαγγέλη Ηλιόπουλο, συγγραφέα της σειράς ΟΙΚΟλογήματα τα οποία περιέχουν παιδαγωγικά σχεδιασμένες δραστηριότητες από τη Βασιλική Νίκα. Αφήγηση, παιχνίδι, μουσική, αυτοσχεδιασμοί, γνώση και επιστήμη συναντιούνται για να συγκινήσουν και να κινητοποιήσουν τους μικρούς αναγνώστες σχετικά με τα μεγάλα θέματα του περιβάλλοντος, όπως οι κλιματικές αλλαγές, η μόλυνση των θαλασσών, οι πυρκαγιές, η διαχείριση των σκουπιδιών και οι εναλλακτικές μορφές ενέργειας.\nΣυμμετοχή Δωρεάν, απαραίτητη η κράτηση θέσης.\nΣάββατο 5 Νοεμβρίου, 11:00-13:00\nHolistic Life Seminars με τη Σοφία Κουτσιανά\nΗ Σοφία Κουτσιανά, Holistic Life Coach, θα μας μυήσει μέσα από μία σειρά μηνιαίων σεμιναρίων σε έναν διαφορετικό τρόπο ζωής. Αυτό το Σάββατο, θα μάθουμε να διαχειριζόμαστε το καθημερινό άγχος. Θα μάθουμε ότι η σωστή διατροφή, η άσκηση, η θετική στάση μας στη ζωή παίζουν τον ρόλο τους αλλά και πώς μπορούμε να τα συνδυάσουμε στην καθημερινότητά μας. Το πρωτότυπο και σπονδυλωτό δίωρο σεμινάριο περιλαμβάνει ομιλία, ασκήσεις αναπνοών, τεχνικές Irest -Yoga nidra που συνδυάζονται με έναν καινοτόμο τρόπο για τη διαχείριση του καθημερινού stress, τη χαλάρωση και την ατομική μας ισορροπία.\nΠεριορισμένος αριθμός θέσεων, απαραίτητη η κράτηση θέσης\nΠέμπτη 10 Νοεμβρίου, 18:00-19:00\nHOLISTIC HAIR CARE APIVITA TRAINING TEAM & HAIR EXPERTS\nΥγιές τριχωτό, λαμπερά μαλλιά, ζωντάνια στο χρώμα με τη βοήθεια της φύσης και της APIVITA\nΣτο τέλος του σεμιναρίου 2 τυχερές θα κερδίσουν μετά από κλήρωση από 1 ολοκληρωμένη σειρά περιποίησης μαλλιών σύμφωνα με τις ανάγκες του δέρματος και του τύπου των μαλλιών τους.\nΣάββατο 12 Νοεμβρίου, 12:00-16:00\nΦεστιβάλ Μελιού - Η ζωή της μέλισσας\nΜία ξεχωριστή μέρα αφιερωμένη στη μέλισσα, τα μελισσοκομικά προϊόντα και φυσικά στο μέλι!\nΕλάτε να δοκιμάσουμε τη νέα μας σοδιά, να μάθουμε για την κοινωνία της μέλισσας, πώς αξιοποιούμε τα μελισσοκομικά προϊόντα για την υγεία και την ομορφιά, αλλά και πώς να φτιάχνουμε ένα ξεχωριστό παστέλι μελιού στο σπίτι μας. Διαλέξεις, ανοιχτές συζητήσεις, workshop μαγειρικής και φυσικά honey testing, για ένα Σάββατο γλυκό σαν μέλι!\nΣάββατο 19 Νοεμβρίου, 13:00-14:00\nAPIVITA KIDS - ΟΙΚΟΛΟΓΗΜΑΤΑ με τις ΕΚΔΟΣΕΙΣ ΠΑΤΑΚΗ: «Η Μικρή Γοργόνα πώς να ζήσει στο Σκουπιδονήσι;»\nΠέμπτη 24 Νοεμβρίου, 18:00-20:00\n(Δεν) Πετάω, Εισηγητής: Δημήτρης Δερματάς\nΥπάρχουν άχρηστα πράγματα; Πώς γίνεται το άχρηστο χρήσιμο; Τι, ποια και πώς από τα χιλιάδες υλικά που περνάνε από τα χέρια μας και από το σπίτι μας μπορούν να εξακολουθήσουν να είναι χρήσιμα; Ελάτε να μάθουμε τις δυνατότητες και να συζητήσουμε ευφάνταστους τρόπους επανάχρησης των οικιακών «απορριμμάτων».\nΣάββατο 26 Νοεμβρίου, 12:00-15:00\nΜπαίνουμε στην ατμόσφαιρα των Χριστουγέννων! Ένα μοναδικό workshop για μικρούς και μεγάλους\nH Έμη Τσίτσικα-Τρικάρδου θα μας μάθει πως να δημιουργήσουμε μια μαγική ατμόσφαιρα στο σπίτι μας, με υλικά της φύσης, για την περίοδο των Χριστουγέννων! Θα ξεκινήσουμε με "ART DE LA TABLE" για το γιορτινό μας δείπνο και θα σχεδιάσουμε μαζί υπέροχες χειροποίητες συσκευασίες δώρων, για να είναι μοναδικά τα δώρα των αγαπημένων μας. Φέρνουμε τα παλιά μας κουτιά για να τα κάνουμε χριστουγεννιάτικα με τεχνικές «decoupage» που θα διασκεδάσουν δημιουργικά παιδιά και μεγάλους!\nΤρίτη 29 Νοεμβρίου, 18:00- 19:00\nΈναρξη: ΑΚΑΔΗΜΙΑ Βρεφική Φροντίδα, μάθημα 1ο (κύκλος 6 μαθημάτων - 6 ώρες)\nΜία συνεργασία της APIVITA με εξειδικευμένες μαίες.\nΤα μαθήματα αναφέρονται στη προετοιμασία του βρεφικού μπάνιου, βοτανόλουτρο, στον ασφαλή τρόπο φροντίδας του βρέφους με φυσικά προϊόντα, βρεφικό μασάζ και τρόπο χαλάρωσης πριν τον ύπνο. Παρέχεται πιστοποιητικό παρακολούθησης με την ολοκλήρωση του κύκλου\nΚόστος Συμμετοχής στον κύκλο: €130\nΠερισσότερες πληροφορίες στο 2103640560, κα. Σοφία Τριάντου και στο www.apivita.com\nThe APIVITA Experience Store, Σόλωνος 6, Κολωνάκι, Αθήνα, Τηλ: 210-3640560


Τα ζώδια της ημέρας (22/01) - Αρκαδικά Νέα\nΑρχική ΚΟΙΝΩΝΙΑ ΓΕΓΟΝΟΤΑ Τα ζώδια της ημέρας (22/01)\nπρέπει να κάνετε σωστές επιλογές και βασικές αναθεωρήσεις καθώς οι σχέσεις σας με τους άλλους επηρεάζουν διαθέσεις, αλλά και συμφέροντα. Σκεφτείτε καθαρότερα και καλύτερα!\nΦροντίστε τη συναισθηματική σας ασφάλεια και μην θίγετε θέματα που δεν πρέπει. Αργότερα θα μπορέσετε να βγάλετε καλύτερα συμπεράσματα για τις σχέσεις που σας επηρεάζουν και σας αφορούν.\nΕίναι σημαντικό, παρά τα γεγονότα που σας έχουν επηρεάσει, να μην επεκτείνετε την ανασφάλεια σας αλλά να λειτουργήσετε πρακτικά στην ζώνη πάντα της δικής σας δύναμης και καθόλου στις ελπίδες για τους άλλους.\nΠροφυλαχτείτε από ψευδαισθήσεις που μπορεί εσείς οι ίδιοι να αναπτύξετε. Η περίοδος θα ενισχύσει την βάση της ζωής σας και θα βοηθήσει την βελτίωση των συνθηκών σε προσωπικό και οικογενειακό περιβάλλον.\nΤο συναίσθημα είναι ευάλωτο σήμερα. Η λογική όμως θα σας ενισχύσει αλλά και θα σας ανταμείψει στον επαγγελματικό τομέα τις αμέσως επόμενες μέρες. Κινηθείτε με σύνεση.\nΟι προσδοκίες και οι φίλοι θα παίξουν σημαντικότερο ρόλο, καινούργιοι άνθρωποι θα βγουν αιφνίδια στην ζωή σας και θα σας συνεπάρουν, αλλά και άλλες τόσες στιγμές θα πικραθείτε ή θα απογοητευτείτε συναισθηματικά από ανθρώπους του παρελθόντος.\nΑποφύγετε να θυματοποιήσετε τον εαυτό σας, προλάβετε την εκδοχή του να νιώσετε απογοητευμένοι και κυρίως καλλιεργήστε εναλλακτικές σε όλους τους βασικούς τομείς της ζωής σας.\nΜην προκαλείτε τους αντιπάλους ή τους επικριτές σας, μην παρασύρεστε από ανέφικτους έρωτες και μην αναμιγνύεστε σε συζητήσεις και σχόλια που δεν σας αφορούν.\nΣτον έρωτα πολλά θα παιχτούν, κυρίως για τους νεότερους του ζωδίου σας και εκείνο που πρέπει να ξέρετε είναι ότι τον πρώτο λόγο θα τον έχουν οι άλλοι.\nΤα οικογενειακά προβλήματα δεν θα λείψουν και θα απαιτήσουν έξοδα και ψυχική κούραση. Βρείτε τον τρόπο να βάλετε τις προοδευτικές ιδέες σας εφαρμογή, γίνετε πιο οργανωμένοι και πιο εργατικοί.\nΕνδιαφέρον αλλά και αρκετά επεισοδιακό προβλέπεται το διήμερο. Φροντίστε τον εαυτό σας, προετοιμαστείτε για ενοχλήσεις από το περιβάλλον και ενισχύστε τις άμυνές σας απέναντι σε προκλήσεις.\nΈχετε κάθε λόγο να είστε ευχαριστημένοι από την εξέλιξη μιας προσωπικής σας υπόθεσης. Αισθηματικά, φροντίστε να καλύψετε μια χαμένη περίοδο και τις νέες ανάγκες που αυτή δημιούργησε.\nπηγή : https://elle.gr/must-see/ta-zodia-tis-imeras-22-01/\nΠροηγούμενο άρθροΔήμος Τρίπολης | Προειδοποιήσεις πολιτικής προστασίας\nΕπόμενο άρθροΟρεινή Αρκαδία: Ο χειμερινός προορισμός που θα σας καταπλήξει!


Πως είναι αλήθεια να μην έχεις επιθυμίες;\nΠως είναι να μπορείς να πεις με σιγουριά πως δεν θέλεις απολύτως τίποτα;\nΜάλλον θα είναι το αντίθετο από εκείνο που νιώθεις όταν εγκλωβίζεσαι στην ίδια σου την επιθυμία, όταν δημιουργείς δεσμά μόνος στον εαυτό σου.\nΚαμιά φορά μένεις εκεί χωρίς να μπορείς να κάνεις βήμα επειδή η επιθυμία είναι τόσο μεγάλη που δεν τολμάς να φανταστείς την επόμενη ημέρα χωρίς αυτή.\nΆλλες όμως είναι η ανασφάλεια και ο φόβος που σε κρατάνε σαν στήλη άλατος.\nΕίναι άραγε και αυτό ευπρόσδεκτο κομμάτι ή απλά ένα σημείο προς διόρθωση;\nΟ ορίζοντας σου φτάνει μέχρι την επιθυμία. Μετά έρχεται η αμφιβολία.\nΗ αμφιβολία για το τι είναι αληθινό και για το αν η αλήθεια αλλάζει.\nΑν δεν αμφισβητούσα την ύπαρξη των θεών θα τους ευχαριστούσα για την ικανότητα που δώσανε να αμφισβητούμε ακόμη και τους θεούς μας.\nΤο παιχνίδι ίσως να παίζεται και αλλιώς, ίσως να μην είναι καν παιχνίδι.\nΠοιος όμως μπορεί να απαντήσει με σιγουριά όταν επιθυμεί;\nΗ μάλλον ποιος είναι εκείνος που θέλει να απαντήσει όταν επιθυμεί;\nΜάλλον θα αρνηθώ να απαντήσω.\n(υ.γ. το σκίτσο ανήκει στον κ. Marini που είναι και η προσωπική μου αδυναμία)\nΑπο την Απολλώνια at 5:40 μ.μ. | 1 Εδώ που τα λέμε\nΣτο όνειρο είδα πως πετούσα\nμα δεμένα με σχοινιά ήταν τα χέρια\nσε ένα δίχτυ παγίδα\nκαι όλα μακρινά\nκανείς δεν άκουσε τις φωνές\nμόνο κάποτε παραξενεμένη με χαιρέτισε\nμια φωνή σκύλου\nμεγάλη βροχή ετοιμάζει.\nΑπο την Απολλώνια at 4:17 μ.μ. | 0 Εδώ που τα λέμε\nΑπο την Απολλώνια at 12:20 π.μ. | 1 Εδώ που τα λέμε\nΜε ψηλά ταβάνια και όμορφη θέα;\nΝα κάνω το χώμα να έρθει πιο κοντά\nΝα αλλάξω το χάρτη\nΝα έχει πάντα ήλιο αν το θες\nΝα αλλάξω τους ανθρώπους αν το θες\nΝα είναι όλα όπως εσύ τα θες\nξέρω πως δεν μπορώ μα ξέρεις πως νιώθω σαν να το μπορώ\nυ.γ. το άσχημο πάντα περνάει.\nΑπο την Απολλώνια at 8:15 μ.μ. | 2 Εδώ που τα λέμε\nΑπόσπασμα από ραδιοφωνική διαφήμιση:\n«Γεια σας φίλες μου! Οι εκπτώσεις συνεχίζονται…»\nΠράγματι οι εκπτώσεις συνεχίζονται. Όχι μόνο στα μαγαζιά.\nΟ καθένας κάνει και τις προσωπικές του. Σύμφωνα με το βαλάντιό του.\nΒολεύεται με ένα τηλεφώνημα, με λίγη άσχετη κουβέντα για τα τυπικά.\nΈκπτωση από την αρχική τιμή, από την συζήτηση, από την οπτική επαφή, από το άγγιγμα.\nΌσο όσο δίνει τον εαυτό του για να μην αισθάνεται μόνος.\nΜε γνωστούς και όχι φίλους.\nΜένει εκεί που ξέρει ότι και να φύγει δεν κάνει διαφορά.\nΊσως και να μένει εκεί που ξέρει ότι είναι η δεύτερη λύση, η λύση της ανάγκης, ίσως να μένει γιατί δεν έχει και ο ίδιος πρώτες ανάγκες, να τις έχει ξεχάσει.\nΣυνειδητά ή όχι.\nΤο συνειδητά είναι ακόμη χειρότερο.\nΈκπτωση κατ’ επιλογή. Γιατί αν φύγει απ όλα ίσως να είναι και πάλι μόνος.\nΑλλά και τώρα μόνος είναι.\nΑν γυρίσεις να μου πεις «γιατί κλαίγεσαι;»\nΘα σου πως γιατί μάλλον βαρέθηκα τις εκπτώσεις.\nΑλλά πάλι ακόμη δεν είμαι σίγουρη αν μπορώ να τις κόψω.\nΜέχρι την αυριανή μέρα λοιπόν που θα νιώσω Σκάρλετ.\n(το σκίτσο επάνω είναι απο το raptors)\nΑπο την Απολλώνια at 10:05 μ.μ. | 0 Εδώ που τα λέμε\nΘυμάστε εκείνο το παραμύθι που η πανέμορφη και καλοσυνάτη πριγκίπισσα φιλάει το βάτραχο και εκείνος γίνεται το "το παραμυθένιο αρσενικό";\nΤο θυμάστε ε;\nΕρωτώ εγώ τώρα, το ρώτησε κανείς το καημένο το βατράχι αν ήθελε να αλλάξει;\nΥπάρχουν βάσιμες υποψίες πως λόγω μεγέθους η πριγκίπισσα τον κουτούπωσε με το έτσι θέλω.\nΤο βατράχι μια χαρά ήταν! Στο νούφαρό του, με τις μύγες του αραχτός και τσουπ! Τον βουτήξανε. Με το ζόρι να τον κάνουν politically correct. Είμαι σίγουρη πως παρά τις επικρατούσες φήμες με το που μεταμορφώθηκε άρχισε τα μπινελίκια και έψαχνε την μάγισσα (εκείνη που ο μύθος αναφέρει ως κακιά) να τον ξανακάνει βάτραχο.\nΔιότι μάτια μου γλυκά που διαβάζεις τούτο το κείμενο και ο βάτραχος έχει ζωή. Αν στα μάτια σου φαντάζει άσχημος δεν φταίει εκείνος, μάλλον εσύ φταις που δεν μπορείς να κατανοήσεις οτι έχει και λόγο και δικαίωμα ύπαρξης. Δεν τον νοιάζει αν δεν ταιριάζει στον κρυστάλλινο σου κόσμο, αν τον βρίσκεις παράφωνο.\nΒέβαια είναι και εκείνο το συναίσθημα ικανοποίησης που θα νιώσεις αν μεταμορφώσεις το βάτραχο. Αλλά πάλι σκέψου, δεν είναι πολύ εγωιστικό να μοντάρεις κάποιον για να νιώσεις ιεραπόστολος;\nΌταν ο κόσμος δίπλα μου γεμίζει απο wanabe πριγκίπισσες εγώ ψηφίζω βάτραχο.\nΊσως θα έπρεπε να πω "με το δεξί" αλλά δεν είμαι προληπτική (νομίζω...)\nΓια να είμαι ειλικρινής έχω που κάθομαι μπροστά στην οθόνη πάνω απο μισή ώρα για να βρώ κάτι ... εντυπωσιακό για αρχή.\nΕπειδή είναι όλα μια ιδέα και επίσης η ιδέα απο την πράξη απέχουν πολύ, δεν θα γίνω μελοδραματική σήμερα!\nΚαλώς να δεχτούμε ο ένας τον άλλο!\nΟ τίτλος του μαγαζιού μπήκε γιατί κατά βάθος (πολύ βάθος όμως) νομίζω πως τίποτα δεν πρέπει είναι δεδομένο.\nα! καλημέρα κιόλας...\nΑπο την Απολλώνια at 2:31 μ.μ. | 1 Εδώ που τα λέμε


Ετικέτα: Μαρία Χανου - Iciao\nΑρχική > Μαρία Χανου\nΜαρία Χάνου: «Μένω μόνη μου από τα 20 - Δυσκολεύτηκα, αλλά ήταν μια καλή εμπειρία» Μένω από μικρή στο ίδιο σπίτι, στο πατρικό μου στην Καλλιθέα\nΜαρία Χανου,Μην αρχίζεις τη μουρμούρα\nΜαρία Χάνου: «Μένω μόνη μου από τα 20 - Δυσκολεύτηκα, αλλά ήταν μια καλή εμπειρία»\nΜαρία Χάνου: «Έχει έρθει ζευγάρι και ο άνδρας μου είπε “Πώς είσαι έτσι. Του έχεις βάλει τα δυο πόδια σε ένα παπούτσι;”» Ενώ, η γυναίκα μου έλεγε\nΜαρία Χανου,Νάντια Κοντογεώργη,ΦλΕΡΤ\nΜαρία Χάνου: «Έχει έρθει ζευγάρι και ο άνδρας μου είπε “Πώς είσαι έτσι. Του έχεις βάλει τα δυο πόδια σε ένα π\nΜαρία Χάνου: «Έχει έρθει ζευγάρι και ο άνδρας μου είπε “Πώς είσαι έτσι. Του έχεις βάλει τα δυο πόδια σε ένα παπούτσι;”»\nΗ Μαρία Χάνου μίλησε για τα συναισθήματα της αλλά και για το πώς βιώνει τη δύσκολη περίοδο που διανύουμε εν μέσω πανδημίας. Πώς θα σου φαινόταν αν η Μουρμούρα συνεχιζόταν για 9η ίσως και 10η σεζόν; Για μένα και τον Σπύρο Χατζηαγγελάκη, είναι η τέταρτη χρονιά και είναι μεγάλη τύχη και ευτυχία που συμμετέχω σε […]\nΜαρία Χάνου: «Είναι μια πολύ δύσκολη περίοδος για έναν νέο άνθρωπο και δεν εννοώ μόνο τους ηθοποιούς»\nΕίναι από τις ταλαντούχες και αξιόλογες ηθοποιούς. Δεν μουρμουράει αλλά ποζάρει η Μαρία Χάνου, η οποία είναι αρκετά δημοφιλής και πολύ ενεργή στα social media και ανεβάζει συνέχεια φωτογραφίες, στον προσωπικό της λογαριασμό στο Instagram. Μάλιστα, δεν διστάζει να ποστάρει φωτογραφίες της με μαγιό. «Το τρίπτυχο του ξεκαρδίζομαι!», έγραψε χαρακτηριστικά τη λεζάντα των τελευταίων φωτογραφιών […]\nΗ Μαρία Χάνου δεν ...μουρμουράει αλλά ποζάρει


Παρουσίαση “Νίτσε: μαθήματα ζωής & δύναμης” – ΝΕΑ ΑΚΡΟΠΟΛΗ\n« Σεμινάριο Ψυχολογίας “Πώς να νικήσεις τον φόβο”\nΟμιλία “ΔΟΝ ΚΙΧΩΤΗΣ: Σοφή τρέλα ή ανόητη λογική;” »\n«… Μια μυστική γοητεία είχε ο αντάρτης ετούτος, μαυλιστικό ξόρκι τα λόγια του, που ζάλιζε και μεθούσε κι έκανε την καρδιά σου να χορεύει. Αλήθεια, ένας χορός διονυσιακός ο στοχασμός του …» (Ν. Καζαντζάκης)\nΟ στοχασμός του Νίτσε είναι συγκλονιστικά ανατρεπτικός, καινοτόμος και διεισδυτικός. Στη ζωή του υπήρξε δριμύτατος επικριτής κάθε κατεστημένου σκέψης και τάξης ενώ το πρωτότυπο και τρομερά παρεξηγημένο φιλοσοφικό του έργο επηρέασε σχεδόν όλους τους διανοητές μετά από εκείνον.\nΣτο έργο του προτάσσει την ατομική βελτίωση ως απαραίτητη προϋπόθεση για την ατομική και συλλογική ελευθερία, ενώ εναρμονίζει το Απολλώνιο με το Διονυσιακό στοιχείο μέσα από μια διαδικασία αιώνιας επιστροφής. Μας ωθεί προς την επιστροφή στην αρετή και την ανύψωση του ανθρώπου προς τον Υπεράνθρωπο, αφήνοντας έτσι το φωτεινό του αποτύπωμα ως κορυφαίος διανοητής του Νέου Ουμανισμού\nΑττική - Κυψέλη, Φιλοσοφία


Block House Κριτικές - Αμβούργο, Γερμανία - Skyscanner\nΚατατάχθηκε #2 στα Αμβούργο εστιατόρια\nΑν σας αρέσει το κρέας, ίσως δεν υπάρχει καλύτερο μέρος για φαγητό. Το σέρβις είναι καλό και το φαγητό πεντανόστιμο. Αλλά θα βρείτε και κάτι να φάτε αν είστε χορτοφάγος. Εμένα μου ... Διαβάστε περισσότερα\nάρεσε πολύ η ψητή πατάτα με τα τηγανιτά λαχανικά.\nΚάθε φορά που επισκέπτομαι το Αμβούργο (τουλάχιστον μία φορά τον χρόνο), πάντα φροντίζω να βρω χρόνο για το Block House. Οι μπριζόλες του είναι ονειρεμένες, ψημένες τέλεια σε πέτρες από λάβα. Η επιτομή της τελειότητας!\nΥπάρχουν πολλά εστιατόρια αυτής της εταιρείας στην πόλη, αλλά δεν ένιωσα ότι βρίσκομαι σε αλυσίδα. Μου άρεσε πολύ η μπριζόλα. Το μέρος ενδείκνυται για τους λάτρεις του κρέατος.\nΑν σας αρέσει το κρέας, ίσως δεν υπάρχει καλύτερο μέρος για φαγητό. Το σέρβις είναι καλό και το φαγητό πεντανόστιμο. Αλλά θα βρείτε και κάτι να φάτε αν είστε χορτοφάγος. Εμένα μου άρεσε πολύ η ψητή πατάτα με τα τηγανιτά λαχανικά.


Φορητές Γεννήτριες Aerosol DSPA – Fire Rescue Pedia\nHomeΠαρουσιάσεις ΠροϊόντωνΦορητές Γεννήτριες Aerosol DSPA\n23 Σεπτεμβρίου 2018 Παρουσιάσεις Προϊόντων, Πυροσβ. συστήματα 0\nΧάρη στην ευελιξία των εφαρμογών της, η φορητή γεννήτρια aerosol DSPA 5 θεωρείται το πιο δημοφιλές προϊόν πώλησης στην Ευρώπη.\nΠρόκειται για μια φορητή μονάδα κατάσβεσης ή αλλιώς «χειροβομβίδα κατάσβεσης» καθώς ενεργοποιείται με το χέρι, τραβώντας το ειδικό κορδόνι και πετάγεται στη φωτιά ακόμη και από απόσταση. Χάρη στο κυκλικό σχήμα της DSPA 5 η εκτόνωση του κατασβεστικού aerosol γίνεται γρήγορα και αποτελεσματικά σβήνοντας μέσα σε δευτερόλεπτα ακόμη και φωτιές που βρίσκονται σε εκτεταμένο στάδιο.\nΕργαστηριακές δοκιμές από Ολλανδικά και Σουηδικά εργαστήρια έδειξαν ότι οι γεννήτριες DSPA 5 μπορούν να εμποδίσουν την εκδήλωση των φαινομένων της έκρηξης (back draft phenomenon) και της ανάφλεξης (flash over phenomenon) της πυρκαγιάς, ακόμα και για μεγάλα χρονικά διαστήματα.\nΗ γεννήτρια DSPA 5 είναι ιδανική για χρήση σε περίπτωση που η φωτιά έχει πάρει ανεξέλεγκτες διαστάσεις καθότι μπορεί να πεταχτεί στην εστία φωτιάς από μακριά. Σε αυτή την περίπτωση η δράση του aerosol θα καταστείλει τη φλόγα καθιστώντας τη φωτιά σε στάδιο πυράκτωσης, οπότε και είναι πλέον απλό στην πυροσβεστική να εισέλθει στο χώρο και να την κατασβήσει τελείως. Με τον τρόπο αυτό περιορίζεται σημαντικά η ζημιά τόσο από την ίδια τη φωτιά όσο και από τη χρήση του νερού που θα χρησιμοποιούσε η πυροσβεστική κατά την κατάσβεση.\nΕπιπλέον, αυξάνεται σε πολύ μεγάλο βαθμό και η ασφάλεια των ατόμων που θα συμμετάσχουν στην κατάσβεση της φωτιάς. Τονίζεται ότι με τη χρήση της DSPA 5 δεν αυξάνεται η πίεση και δεν μειώνεται η περιεκτικότητα του οξυγόνου στον προστατευόμενο χώρο.\nΠηγή : https://www.pavlou.com.gr


thegreektransfersnews: Απίστευτο: Τηλεφωνική γραμμή εκτόνωσης... νεύρων στην Ελλάδα!\nΑπίστευτο: Τηλεφωνική γραμμή εκτόνωσης... νεύρων στην Ελλάδα!\nΓια "ροζ" γραμμές ξέραμε, για τηλεφωνικές γραμμές με ανέκδοτα ξέραμε για τις γραμμές του ΕΟΠΥΥ γνωρίζαμε, ε, τώρα μια νέα τηλεφωνική γραμμή που προσφέρει "κοινωνική υπηρεσία" ξεπροβάλει στη χώρα μας, καταδεικνύοντας ότι σε εποχές κρίσης πενία τέχνας κατεργάζεται.\nO λόγος για την πρώτη τηλεφωνική γραμμή εκτόνωσης... νεύρων στην Ελλάδα, μια γραμμή anger management της οποίας οι ευρηματικοί ιθύνοντες σας προκαλούν, να τους... περάσετε γενεές δεκατέσσερις και να εκτονωθείτε για οποιοδήποτε λόγο σάς απασχολεί, από τα μέτρα της τρόικας μέχρι την μπουγάδα της γειτόνισσας που σάς καταστρέφει τα λουλούδια.\n"Ξεσπάστε σε εμάς... Θα χαρούμε να μας βρίσετε για το παραμικρό!!!" αναφέρει ενθουσιωδώς η διαφήμιση της τηλεφωνικής γραμμής εκτόνωσης νεύρων, της οποίας περισσότερα στοιχεία έχουμε στη διάθεσή μας, αλλά δεν αναφέρουμε για να μην κάνουμε διαφήμιση σε ιδιωτική εταιρεία.\n"Μήπως νομίζεις ότι όλα σου πάνε στραβά και αυτό το σύμπαν δεν συνωμοτεί λιγάκι;\nΞεσπάστε σε εμάς... Θα χαρούμε να μας βρίσετε για το παραμικρό!!!"\nΒεβαίως, με χρεώσεις που κυμαίνονται από 1,48 ευρώ το λεπτό (από σταθερό) έως και 1,57 ευρώ το λεπτό (από κινητό), αν το παρακάνεις με την "ανακούφιση", αν σού φταίνε οι... πάντες και τα πάντα, αν είσαι κομματάκι στριμμένος, λόγω του παραληρήματός σου μπορεί στο τέλος του μήνα να καταλήξεις με "φουσκωμένο" τηλεφωνικό λογαριασμό. Και τότε τι κάνεις; Θα τα βάλεις με την αφεντομουτσουνάρα σου; με τη γειτόνισσα; με τον Σαμαρά; Μπα, θα ξανατηλεφωνήσεις στην γραμμή εκτόνωσης νεύρων υποθέτω...


Γιώργος Χρυσοστόμου: “Πήγα να πεθάνω 3 φορές μέσα στον ύπνο μου” - thetimes.gr\nΜια συγκλονιστική εξομολόγηση έκανε ο Γιώργος Χρυσοστόμου στην εκπομπή του Μιχάλη Κεφαλογιάννη στον Alpha, “Οδηγός Καλής Ζωής”. Ο ηθοποιός που φέτος πρωταγωνιστεί στη σειρά του καναλιού “Αγγελική”, μίλησε για την κακή διατροφή που έκανε στο παρελθόν που του είχε δημιουργήσει αρκετά προβλήματα στην υγεία του. Μάλιστα μίλησε για την παλινδρόμηση που τον έφερε στο σημείο να νιώσει ότι πεθαίνει, αλλά και πώς κατάφερε να χάσει 15 κιλά!\nΔιάβασε όσα είπε:\n“Πριν από δύο χρόνια έβγαλα το αλκοόλ από τη ζωή μου. Μια μέρα είπα πως «δεν θέλω να ξαναπιώ» και δεν ξαναήπια. Αυτό αυτόματα άρχισε να μου αλλάζει λίγο το βιολογικό μου ρολόι, να μην χρειάζεται να τρώω μετά από κάποιο ξενύχτι. Κόπηκε πρώτα αυτό και μετά έβαλα την σκέψη στο μυαλό μου πως θα ήθελα να βλέπω τα χέρια του ανθρώπου που φτιάχνει αυτό που τρώω» είπε ο ηθοποιός.\n.”Όλο αυτό είτε θα περίμενα να μου το πει κάποιος γιατρός να το κάνω, που θα ήταν πολύ αργά και θα είχα πάθει κάτι πολύ άσχημο, είτε ακούγοντας ένα «enough is enough» μέσα σου και λες πως «από δω και πέρα θα ζήσω αλλιώς». Έκανα εξετάσεις και η χοληστερίνη ήταν παντού, το στομάχι, η παλινδρόμηση. Πήγα να φύγω από τη ζωή τρεις φορές στον ύπνο μου. Εκεί φοβήθηκα γιατί κοιμόμουν και μόνος μου εκείνα τα βράδια και ήταν πολύ τρομακτικό” συμπλήρωσε.


Απίστευτο! Ψάχνουν προσωπικό για τις ελιές -ακόμα και μέσω facebook- αλλά δεν βρίσκουν | Newskamatero | Ειδήσεις και τελευταία νέα\nΑπίστευτο! Ψάχνουν προσωπικό για τις ελιές -ακόμα και μέσω facebook- αλλά δεν βρίσκουν\nΟ καιρός για το μάζεμα της ελιάς πλησιάζει επικίνδυνα και η συγκομιδή χρειάζεται χέρια. Ταυτόχρονα, οι αγρότες ψάχνουν για βοήθεια, αλλά δεν βρίσκουν εύκολα, παρά τα υψηλά ποσοστά ανεργίας…\nΛίγο που η τουριστική σεζόν δεν έχει καλά καλά τελειώσει, λίγο που το μάζεμα της ελιάς δεν είναι και η πιο εύκολη υπόθεση, οι ελαιοπαραγωγοί έχοντας ψάξει με όλους τους κλασικούς τρόπους και μη έχοντας δει αποτέλεσμα, αποφάσισαν φέτος να δοκιμάσουν κάτι νέο ως προς την εξεύρεση προσωπικού.\nΣύμφωνα με το ρεπορτάζ του Αντώνη Παντινάκη στο cretalive.gr, οι Κρήτες ελαιοπαραγωγοί φέτος ψάχνουν για προσωπικό με διαδικτυακές αγγελίες, στο Facebook, αλλά και σε άλλες δημοφιλείς σελίδες!\n«Ζητούνται άτομα (άνδρες) για μάζεμα ελιών στην περιοχή Δαφνών Ηρακλείου. Στείλτε μας προσωπικό μήνυμα για πληροφορίες!», είναι μία από αυτές.\nΗ «Κίτρινη Αποστολή», που είναι φιλανθρωπική-εθελοντική κοινότητα στο Ηράκλειο Κρήτης, δέχεται πολλά τέτοιου είδους μηνύματα τον τελευταίο καιρό: Να μεσολαβήσει, δηλαδή, να ανακοινώσει ότι υπάρχει δουλειά σε όσους πραγματικά το έχουν ανάγκη!\nΦευ… Η ανταπόκριση είναι απογοητευτική!\n«Όλοι ψάχνουν και δεν βρίσκουν. Κάθε χρόνο δεχόμαστε προσωπικά μηνύματα από όσους/ες ψάχνουν εργατικά χέρια. Εγώ προσωπικά, εάν είχα πρόβλημα βιοποριστικό και δεν είχα να θρέψω την οικογένειά μου, εννοείται πώς θα πήγαινα! Η δουλειά δεν είναι ντροπή!», μας σχολιάζει ο κ. Δημήτρης Αποστολάκης, ιδρυτής της «Κίτρινης Αποστολής».\n«Είναι θέμα νοοτροπίας», θα υποστηρίζει. «Δουλειές υπάρχουν και προσφέρονται, εάν ψάξει κανείς. Στη ζωή μας πρέπει να αγωνιζόμαστε. Προσωπικά, εγώ δεν κάθομαι λεπτό. Έχω τη δουλειά μου, έχω την Αποστολή, τρέχω όλη μέρα.\nΤο μεροκάματο των ελιών είναι καλό, δεν επηρεάστηκε και τόσο από την κρίση. Διατηρείται στα 35-40 ευρώ, μαζί με δωρεάν μεταφορά, φαγητό και εργόσημο. Όλα τα προβλεπόμενα. Και μιλάμε για δύο – τρεις εβδομάδες, μπορεί και μήνα. Δεν είναι άσχημα. Μια χαρά λεφτά μαζεύονται. Μερικοί, ωστόσο, θέλουν χρήματα χωρίς να δουλεύουν. Είναι δυνατόν να καθόμαστε μόνο να κλαίμε τη μοίρα μας;», θα αναρωτηθεί…\nΣύμφωνα με το ρεπορτάζ του cretalive, το ίδιο παρατηρούταν και στον τρύγο.\nΌπως παρατηρεί ο Μιχάλης Καμπιτάκης, μέλος της Ένωσης Ηρακλείου: «Συνεχίζεται το ίδιο φαινόμενο που είχαμε και στον τρύγο. Δύσκολα βρίσκουν άτομα, κι αν βρουν, κάποιοι δεν μπορούν να τους απασχολήσουν νόμιμα!».\nΣε σχέση με αυτό το τελευταίο, ο κ. Καμπιτάκης πληροφορεί και προειδοποιεί ότι οι έλεγχοι για την καταπολέμηση της «μαύρης εργασίας» (και) στα λιόφυτα είναι τακτικοί και τα πρόστιμα «τσουχτερά», από «20.000 έως και 40.000 ευρώ»!\nΟι ντόπιοι βλέπουν ελιές κι αλλάζουν δρόμο, οι ξένοι κερδίζουν!\nΠάντως, όπως επιβεβαιώνει το ρεπορτάζ, δεν είναι λίγοι οι ντόπιοι που βλέπουν ελιές και… στρίβουν. Ο κ. Καμπιτάκης αποδίδει την απροθυμία τους στην νοοτροπία που τους διέπει: «Να βρούμε δύο και πέντε ευρώ, να πάρουμε τον καπνό και τον καφέ μας και τελείωσε η μέρα»!\nΟι Έλληνες εργάτες την περίοδο της ελαιοσυγκομιδής αφενός είναι μειοψηφία, αφετέρου τείνουν να αποτελέσουν και σπάνιο είδος -λες κι έχει πέσει δάκος… στις τάξεις τους!\nΟι μετανάστες, που παραμένουν στην Κρήτη, είναι θετικοί και διαθέσιμοι. Μόνο που, όπως επισημαίνεται στο ρεπορτάζ, το κασέ τους έχει ανέβει, γιατί παίζουν… σχεδόν μόνοι τους! Κι εφόσον δεν έχουν ιδιαίτερο ανταγωνισμό, μπορούν – πιο εύκολα- να αποκτήσουν την απαραίτητη εμπειρία, να φτιάξουν «όνομα» και να δοκιμάσουν την τύχη τους και σε άλλες πολιτείες.\nΟ πρόεδρος του Εργατικού Κέντρου, Στέλιος Βοργιάς, γνωρίζει ανθρώπους από τη Βουλγαρία, που μέχρι πρότινος βιοπορίζονταν στην Κρήτη, και πλέον έχουν πάει στην Αγγλία και την Πολωνία, γιατί τα ημερομίσθια στον πρωτογενή τομέα είναι καλύτερα.\nΌπως τονίζεται, στο peak… της κρίσης και της ανεργίας, το 2012-2013 το Εργατικό Κέντρο Ηρακλείου είχε ξεκινήσει μία συνεργασία με την Ομοσπονδία Αγροτικών Συλλόγων «για να δοθούν μεροκάματα σε ντόπιους», θυμάται ο κ. Καμπιτάκης. Μια που ξεκίνησε, μια που τελείωσε, διότι «οι 500 παραγωγοί» που πρόσφεραν δουλειά είδαν μόλις «20 άτομα» να ανταποκρίνονται στο κάλεσμά τους!\nΗ αποστροφή που δείχνουν οι γηγενείς στις ελιές και στα αμπέλια μπορεί να οφείλεται κι αλλού. Ο πρόεδρος του Εργατικού Κέντρου καταθέτει τη δική του άποψη – εξήγηση: «Ξέρω κόσμο που θέλει να πάει να δουλέψει. Αυτή τη στιγμή έχουμε 20-25.000 εποχιακούς οι οποίοι, με το που τελειώνει η τουριστική σεζόν, κάθονται. Αρκετοί από αυτούς θέλουν να πάνε στις ελιές, όμως φοβούνται μην χάσουν το ταμείο ανεργίας – Αν περάσουν τα 230 ένσημα χάνουν το ταμείο».\nΚαι δεν είναι οι μόνοι που διστάζουν, σύμφωνα με τον κ. Βοργιά: «Γνωρίζω κι άλλους ανέργους που δεν πάνε στις ελιές επειδή φοβούνται ότι θα χάσουν… την κάρτα ανεργίας!».\nΑναλογιζόμενος όλα αυτά, ο πρόεδρος του Εργατικού Κέντρου μετά λόγου γνώσεως συμπεραίνει ότι «ο ΟΑΕΔ επιδοτεί την ανεργία και όχι την απασχόληση!».\nΤο θέμα τελειώνει με την παραίνεση του προέδρου του ΕΚΗ (Εργατικού Κέντρου Ηρακλείου) προς το υπουργείο Απασχόλησης: «Το αρμόδιο Υπουργείο θα μπορούσε να εξαιρέσει τον πρωτογενή τομέα από την ισχύουσα νομοθεσία. Μία απλή υπουργική απόφαση είναι, η οποία θα επιτρέψει σε όσους ανέργους και εποχιακούς το επιθυμούν να κάνουν νόμιμα μεροκάματα στις ελιές και στα χωράφια, χωρίς να κινδυνεύουν να αντιμετωπίσουν κάποια κύρωση και να χάσουν τα προνόμιά τους».\nPrevious Ποιες ώρες θα λειτουργήσουν εμπορικά και σούπερ μάρκετ την Κυριακή\nNext Έκλεισαν τους δρόμους για να μην περάσουν οι πρόσφυγες


Είστε εδώ: Home / Άνθρωπος και Κοινωνία / Εξαφάνιση ηλικιωμένου… ετών 61. Από τον Τάσο Αγγελίδη Γκέντζο.\n14 Νοεμβρίου 2016 176 Views\nΕξαφάνιση ηλικιωμένου… ετών 61. Απο τη στήλη «lacrimae rerum» του Τάσου Αγγελίδη Γκέντζου.\nΚάτι δεν πάει καλά! Ηλικιωμένος είναι ένας άνθρωπος στα 61 του χρόνια; Μα... στα 61 δεν παίρνεις σύνταξη. Δουλεύεις! Αν την έχεις σκαπουλάρει και δεν σε έχουν απολύσει τα αφεντικά του ιδιωτικού τομέα... εργάζεσαι! Για τα αφεντικά του δημοσίου δε ομιλώ! Δε τα γνωρίζω...\nΠρόχειρο συμπέρασμα: οι ηλικιωμένοι σε τούτο τον έρμο πλανήτη εργάζονται και θα εργάζονται μέχρι τα γεράματά τους. Θα εργάζονται σκληρά και θα τους την λένε κιόλας τα ΜΜΕ καλώντας τους ηλικιωμένους...\nΒρε δεν πάτε να πνιγείτε... που θα μας κάνετε τα νεύρα τσατάλια και το ηθικό για τα μπάζα... με τις ανόητες ταμπέλες σας!\nΕξαφάνιση ανηλίκου, άνδρα, γυναίκας, ενηλίκου..\nΜήπως όμως δε μένω στην ουσία του πράγματος και βλέπω το όλο θέμα επιδερμικά;\nΟμολογώ... πως έτσι είναι!\nΜήπως να παραμερίσω τον ηλικιωμένο στα 61... να παρατήσω σε μια άκρη τις ανασφάλειες της ηλικίας μου και να ασχοληθώ με την “εξαφάνιση”;\nΘα το κάνω σύντομα και με μισή καρδιά...\nΕξαφανίζονται οι πραγματικοί άνθρωποι από την εποχή μας και μαζί με αυτούς πάνε περίπατο και οι περιβόητες ανθρώπινες σχέσεις. Δε δίνουν δεκάρα οι περισσότεροι για τις ανθρώπινες σχέσεις! Ο παππούς μου μιλούσε για τον άνθρωπο με το Α κεφαλαίο! Για τον ιδεολόγο, για τον πραγματικό χριστιανό, για τον σωστό γείτονα, για τον πιστό φίλο, τον καλό συγγενή...\nΠου χάθηκαν όλοι αυτοί οι άνθρωποι μέσα στις χλιδάτες κάμαρες της παγκοσμιοποίησης;\nΜόνο εγώ είμαι ο τυφλός και δεν τους βλέπω; Μόνο εγώ είμαι αυτός που βλέπει τον “λάθος κόσμο”;\nΗ καριέρα και το συμφέρον είναι αυτά που εξαφάνισαν τις αγαθές τους προθέσεις. Εποχή εκπτώσεων η σημερινή, φίλτατοι! Άνθρωποι που κάνουν παρέα με σένα... μόνο όταν έχουν να κερδίσουν κάτι από σένα! Όταν βρουν αλλού το “μέλι”... τρέχουν να το γλύψουν! Μερικές φορές γλύφουν ταυτόχρονα...\nΓιατί τους κρατάς στην καθημερινότητά σου;\nΓιατί δεν τους πετάς έξω από την ζωή σου;\nΓιατί δεν εξαφανίζεσαι;\nΜήπως λειτουργείς κι εσύ με τον ίδιο τρόπο;\nΟι τομές στη ζωή των ανθρώπων δεν συγγενεύουν με τις ταμπέλες και μπορούν να λάβουν χώρα στα 30, στα 40, στα 50... και στα 70.\nΠοτέ δεν είναι αργά για την αλήθεια και την ευτυχία!\n#Τάσος_Αγγελίδης_Γκέντζος #Αλήθεια #Σχέσεις #Τηλεόραση #Κουλτουρόσουπα #lacrimae_rerum #kulturosupa #κουλτουροσουπα


Στάθηκε στο ύψος του | naftemporiki.gr\nΤετάρτη, 17 Μαρτίου 2010 23:40\nO αγώνας λεπτό προς λεπτό 17/03/2010 23:35\nΕύκολα η Μπαρτσελόνα στα προημιτελικά 18/03/2010 00:07\nΟ Ολυμπιακός έκανε το καθήκον του και έφτασε να κυνηγάει μέχρι και το τελευταίο δεκάλεπτο μια μεγάλη ανατροπή και πρόκριση επί της Μπορντό μέσα στη Γαλλία. Δυο κακές στιγμές της άμυνάς του, όμως, κόστισαν, αφού οι γηπεδούχοι πήραν εν τέλει τη νίκη με 2-1 χάρη στα γκολ των Γκουργκίφ (στο 4') και Σαμάκ (στο 87'). Ο Μήτρογλου είχε ισοφαρίσει για τους «ερυθρόλευκους» στο 65o λεπτό.\nΟι παίκτες του Μπόζινταρ Μπάντοβιτς, παρά τις προβλέψεις, που τους ήθελαν τελείως χαμένους και χωρίς δυνατότητες για τη μεγάλη ανατροπή, έφτασαν κυριολεκτικά μια ανάσα από την απόλυτη έκπληξη. Γιατί η Μπορντό μπορεί να βρέθηκε να προηγείται από το 4ο λεπτό, όμως το τέρμα του Μήτρογλου στην επανάληψη την έβαλε σε περιπέτειες.\nΟι «ερυθρόλευκοι» χρειάζονταν άλλο ένα γκολ για να πάρουν το «εισιτήριο» για τα προημιτελικά και το κυνήγησαν, ασχέτως αν στις λεπτομέρειες δεν έφτασαν σε αυτό, εν αντιθέσει με τους Γάλλους που το πέτυχαν.\nΚατά τ' άλλα, είδαμε ένα μέτριο παιχνίδι, όπου δυο ομάδες έμοιαζαν κατά διαστήματα η μια πιο αγχωμένη από την άλλη.\nΤο γρήγορο γκολ του Γκουργκίφ με απευθείας εκτέλεση φάουλ από πλαγια θέση ξεγέλασε τον Νικοπολίδη (ο Έλληνας τερματοφύλακας φέρει μεγάλη ευθύνη) και επέτρεψε στους γηπεδούχος σε όλο το πρώτο μέρος να κάνουν το παιχνίδι του, αφήνοντας χώρους στον Ολυμπιακό και περιμένοντας πίσω για να χτυπήσουν σε κάποια αντεπίθεση.\nΟι φιλοξενούμενοι πήραν το δώρο αυτό της κατοχής, αλλά δεν μπόρεσαν και να βρουν τον τρόπο για να διασπάσουν την άμυνα των αντιπάλων τους.\nΤο δεύτερο μέρος μοιάζει εν πολλοίς με το πρώτο και σίγουρα μέχρι την ισοφάριση του Μήτρογλου στο 65' ήταν μια απόλυτη αντιγραφή αυτού. Το μόνο διαφορετικό στοιχείο, η αποβολή του Ντάρμπισιρ με δυο κίτρινες κάρτες, που πήρε σε ισάριθμες απερίσκεπτες ενέργειές του.\nΚαι όμως, το γεγονός πως ο Ολυμπιακός έμεινε με 10 παίκτες βοήθησε τον ελληνικό σύλλογο, αφού η Μπορντό δείχνοντας τεράστια υπεροψία χαλάρωσε και όταν ο Μήτρογλου με εκπληκτικό μονοκόμματο σουτ ισοφάρισε για την ομάδα του, έκανε τους Γάλλους να τρέχουν. Σε τέτοιο σημείο, μάλιστα, που έχασαν την ψυχραιμία τους και έμειναν και αυτοί με δέκα μετά από τη δεύτερη κίτρινη που δέχθηκε ο Ντιαρά στο 68ο λεπτό.\nΠαρόλα αυτά, το 2ο γκολ δεν ήρθε. Όπως αναφέρθηκε και παραπάνω, οι παίκτες του Μπάντοβιτς το κυνήγησαν, αλλά δεν ήταν ούτε σοβαροί, ούτε τυχεροί στην τελική τους προσπάθεια. Και έτσι, μια ακόμα ολιγωρία ήταν αρκετή για να πετύχουν οι της Μπορντό το δεύτερό τους τέρμα με τον Τρεμουλινάς να σεντράρει και τον Σεμάκ να εκτελεί με κοντινή κεφαλιά.\nΜπορντό (Λοράν Μπλαν): Καρασό, Σαλμέ, Σιανί, Σανέ, Τρεμουλινάς (89' Ζουσιέ), Αλού Ντιαρά, Φερνάντο Μενεγκάτσο, Πλάσιλ (84' Σερτίκ), Ουέντελ, Γκουρκίφ, Σαμάκ\nΟλυμπιακός (Μπόζινταρ Μπάντοβιτς): Νικοπολίδης, Τοροσίδης, Μέλμπεργκ, Αβραάμ Παπαδόπουλος, Ραούλ Μπράβο, Στολτίδης, Μαρέσκα, Ζαϊρί (62' Μήτρογλου), Ντάτολο, Λούα Λούα, Ντάρμπισιρ\nCHAMPIONS LEAGUE 2009-2010 ΟΛΥΜΠΙΑΚΟΣ ΕΛΛΑΔΑ ΚΟΣΜΟΣ


Potencialex - Φυσική έγχυση της λίμπιντο με το βότανο Τριβόλι | Κριτικές\nHome » Οικειότητα » Potencialex – Φυσική έγχυση της λίμπιντο με το βότανο Τριβόλι\nPotencialex – Φυσική έγχυση της λίμπιντο με το βότανο Τριβόλι\nΗ Potencialex είναι μια βοτανική κάψουλα για μια θετική επίδραση στη λίμπιντο και την αίσθηση της διέγερσης. Ο κατασκευαστής τους είναι η ρωσική εταιρεία GoodPrice Ltd. Λειτουργεί από τη Μόσχα. Τα μέσα επηρεασμού του βαθμού αμοιβαίας ευχαρίστησης από την πράξη στενής προσκόλλησης έχουν μια βιο-φόρμουλα. Ο κατάλογος των συστατικών της σύνθεσης περιλαμβάνει εκχυλίσματα από τα δόντια του Τριβόλου (Tribulus terrestris), τη ρίζα του φυτού Παπαρούνας και το μηλικό αμινοξύ. Η καταγωγή τους είναι γνωστή – το κράτος Ινδίας. Αυτό σημαίνει ότι το προϊόν είναι ασφαλές στη χρήση. Προς το παρόν, δεν υπάρχουν αρνητικές κριτικές και σχόλια πελατών. Δεν υπάρχουν αναφορές δυσάρεστων παρενεργειών και αντενδείξεων στις παρατηρήσεις τους.\nΤα πρωτότυπα επικαλυμμένα με λεπτό υμένιο δισκία για επηρεασμό των επιπέδων ευερεθιστότητας Potentialiax μπορούν να αγοραστούν μόνο μέσω της επίσημης ιστοσελίδας της. Διαφορετικά, οι πελάτες κινδυνεύουν να υπονομεύονται. Τις κάψουλες για επηρεασμό στη λίμπιντο δεν μπορείτε να τις βρείτε στα περισσότερα φαρμακεία. Δεν είναι επίσης διαθέσιμα σε ηλεκτρονικές πύλες αγοράς και πώλησης όπως το eBay, το Amazon, το AliBaba και το AliExpress. Η διαδικασία παραγγελίας και παράδοσης είναι περισσότερο από διακριτική. Μέχρι στιγμής δεν έχουν υπάρξει καταγγελίες για διαρροές προσωπικών δεδομένων. Ο τρόπος πληρωμής είναι κατά την παραλαβή (με αντικαταβολή). Οι τακτικές προωθήσεις δίνουν σε όλους την ευκαιρία να αγοράσουν τα μέσα για περισσότερη σεξουαλική όρεξη και επιθυμία με έκπτωση από την αυθεντική τιμή. Διαβάστε περισσότερες λεπτομέρειες παρακάτω.\n1 Χρήσιμες συμβουλές για την φυσική επένδυση της λίμπιντο και του πάθους\n2 Τι ακριβώς προσδοκούμε από τις επικαλυμμένες με λεπτό υμένιο κάψουλες πάθους Potencialex;\n3 Ποια είναι η προέλευση των δισκίων επιρροής της λίμπιντο Potencialex;\n4 Πώς να κάνετε μια διακριτική παραγγελία σε μια καλή τιμή στην Ελλάδα;\n4.1 Δημιουργήστε ατμόσφαιρα αισθησιασμού και ρομαντισμού!\nΧρήσιμες συμβουλές για την φυσική επένδυση της λίμπιντο και του πάθους\nΠρέπει να σημειωθεί ότι ο κύριος υπεύθυνος για τη ρύθμιση των ορμονών φύλου στο σώμα τόσο του άνδρα όσο και της γυναίκας είναι η αρσενική ορμόνη. Είναι καλύτερα γνωστή ως ορμόνη του ισχυρού φύλου. Αλλά η συγκέντρωσή της παίζει καθοριστικό ρόλο στον προσδιορισμό των επιπέδων σεξουαλικής όρεξης και επιθυμίας και στο θηλυκό φύλο. Όταν είναι χαμηλά, η λίμπιντο μας κυριολεκτικά εξαφανίζεται. Και το σώμα μας αμέσως αρχίζει να σηματοδοτεί ότι χρειάζεται μια στενή φυσική εγγύτητα.\nΤο πέος είναι ένα πραγματικά εκπληκτικό σώμα. Είναι υπερηφάνεια για κάθε άνθρωπο, αν και οι εκπρόσωποι του ισχυρού φύλου συχνά ανησυχούν για το μέγεθός του. Οι περισσότερες από αυτές τις αμφιβολίες είναι συνήθως αβάσιμες. Οι στατιστικές δείχνουν ότι το ευγενές φύλο αποδίδει πολύ περισσότερη προσοχή στην τεχνική, τη στάση και τη διάρκεια της πράξης. Ωστόσο, είναι δύσκολο να εξαλειφθούν τα στερεότυπα που έχουν εμφυτευτεί εδώ και χρόνια. Και πολλοί αναρωτιούνται πώς να βελτιώσουν την απόδοσή τους κατά τη διάρκεια του παιχνιδιού αγάπης.\nΟι φυσικές μέθοδοι για την ανάφλεξη της λίμπιντο και του πάθους δεν είναι κάτι καινούργιο. Η ιατρική έχει ακόμη έναν κατάλογο πρακτικών που κάθε άνδρας ή γυναίκα μπορούν εύκολα να τις κάνουν. Οι μέθοδοι επηρεασμού της παραγωγής ανδρικών ορμονών περιλαμβάνουν:\nΜετάβαση σε ένα σχήμα υγιεινής διατροφής: Αρχίστε με μια αντικειμενική αξιολόγηση της τρέχουσας κατάστασης σας. Στη συνέχεια, προσπαθήστε σταδιακά να αποκλείσετε τα επεξεργασμένα και κορεσμένα με βλαβερά λίπη προϊόντα και τα ραφιναρισμένα σακχαρώδη.\nΞεκινήστε την άσκηση τακτικά: Αν δεν θέλετε να ρίξετε περιττά χρήματα από την κάρτα συνδρομής στο γυμναστήριο, τρέξτε στο σπίτι. Μπορείτε ιδρώσετε στο σπίτι ενώ κάνετε δυνατές ή κυκλικές ασκήσεις.\nΝα κοιμηθείτε καλά και να μειώσετε τα επίπεδα άγχους: Μερικοί άνθρωποι μπορεί να αισθάνονται καλά ακόμη και σε μικρές ποσότητες ύπνου, ο συνιστώμενος νυχτερινός ύπνος είναι μεταξύ 6 και 8 ωρών. Προσπαθήστε να βελτιώσετε το χρόνο σας για ξεκούραση και χαλάρωση. Διώξτε το στρες μακριά, κάνοντας τα πράγματα που αγαπάτε!\nΔιαβάστε περισσότερα: Detox Πρόγραμμα\nΕίναι καιρός να επικεντρωθούμε στις περίεργες λεπτομέρειες των βιο-καλλυντικών καψουλών θετικής επίδρασης στην επιθυμία για στενή επαφή Potencialex. Ο ρωσικός κατασκευαστής τους, η εταιρεία GoodPrice Ltd, πιστεύει ότι το προϊόν να είναι ένας καλός τρόπος ανάφλεξης της επιθυμίας. Οι καταναλωτές που μοιράζονται τις απόψεις τους και τα σχόλιά τους σχετικά στα ηλεκτρονικά φόρουμ για την αναπαραγωγή εγκρίνουν τη δράση των επικαλυμμένων καψουλών.\nΤι ακριβώς προσδοκούμε από τις επικαλυμμένες με λεπτό υμένιο κάψουλες πάθους Potencialex;\nΟ ρωσικός κατασκευαστής ορίζει τον τρόπο επίδρασης του παράγοντα διέγερσης πάθους ως φυσικό και χωρίς δυσάρεστες συνέπειες. Τα επικαλυμμένα με λεπτό υμένιο δισκία επιρροής συναισθήματος για την ισχύ και την αρρενωπότητα Potencialex στοχεύουν να συμβάλουν στην καλή διάρκεια της σεξουαλικής επαφής. Και επίσης να τονίσουν το επίπεδο ευχαρίστησης και για τους δύο εταίρους!\nΟι γνώμες και τα σχόλια των πελατών είναι θετικά. Δεν υπάρχουν ενδείξεις ανεπιθύμητων ενεργειών και παρενεργειών μετά από τακτική εφαρμογή και υποδοχή. Ας δούμε ποια χαρακτηριστικά του προϊόντος τους σας αρέσουν περισσότερο:\nΕπηρεάζει θετικά το αίσθημα αρρενωπότητας, της λίμπιντο και της αμοιβαίας έκστασης.\nΒοηθά στην διατήρηση της καλής διάρκειας της πράξης φυσικής οικειότητας.\nΜπορεί να ληφθεί διακριτικά σε καλή τιμή στην Ελλάδα.\nΗ παραγγελία γίνεται στο σπίτι, η πληρωμή γίνεται μετά την παραλαβή.\nΔεν υπάρχουν πληροφορίες σχετικά με πιθανές αντενδείξεις μετά την χορήγηση.\nNota Bene! Η έλλειψη ακριβών δεδομένων που υποδηλώνουν παρενέργειες δεν σημαίνει απαραίτητα ότι δεν θα προκύψουν τέτοια δεδομένα. Ακολουθήστε τις οδηγίες του κατασκευαστή για τη χρήση των φυσικών καψακίων Potencialex!\nΠοια είναι η προέλευση των δισκίων επιρροής της λίμπιντο Potencialex;\nΟι πληροφορίες που κοινοποίησε επίσημα ο παρασκευαστής αναφέρουν ότι τα συστατικά προέρχονται από την Ινδία. Τα επικαλυμμένα με λεπτό υμένιο δισκία επιρροής συναισθήματος για την δραστικότητα και την αρρενωπότητα αναπτύχθηκαν το 2017. Η φόρμουλα τους περιλαμβάνει μόνο φυσικά εκχυλίσματα. Το φύλλο οδηγιών αναφέρει ότι δεν πρέπει να καταπιούν περισσότερο από 2 (δύο) δισκία. Αυτό πρέπει να συμβαίνει περίπου 20-30 λεπτά πριν από το σεξ ή τον εφησυχασμό.\nΚαι τα κύρια συστατικά στη σύνθεση του βιο-καλλυντικού προϊόντος που επηρεάζουν την επιθυμία είναι:\nЕκχύλισμα από το Τριβόλι (Tribulus terrestris): Αυξάνει την παραγωγή τεστοστερόνης στο σώμα. Αυτό οδηγεί στην επιτάχυνση του μεταβολισμού και της κυκλοφορίας του αίματος. Βοηθά στην άμεση ροή του αίματος στη λεκάνη. Κατάλληλο για θετικά αποτελέσματα της λίμπιντο σε άνδρες και γυναίκες. Δημιουργεί συνθήκες για αμοιβαία αρμονία και απόλαυση στο κρεβάτι. Αφαιρεί την εσωτερική φλεγμονή στο σώμα.\nΕκχύλισμα από την ρίζα της παπαρούνας: Ένα γνωστό φάρμακο για την επιθυμία και την όρεξη της Νότιας Αμερικής. Μακροπρόθεσμα ευνοεί την ανέγερση. Βοηθά και τους δύο εταίρους να απολαμβάνουν την ανώτερη ευχαρίστηση. Χρήσιμο για τη. ασυλία.\nΜηλική Κιτρουλίνη (Citrulline Malate): Πρόκειται για ένα μείγμα του αμινοξέος L-κιτρουλλίνης και μηλικού οξέος .Καθαρίζει το μυαλό, δίνει φρεσκάδα και επηρεάζει τη συγκέντρωση. Έχει καλή επίδραση στον μυϊκό τόνο και την ταχύτερη αναγέννηση των κυττάρων.\nΠώς να κάνετε μια διακριτική παραγγελία σε μια καλή τιμή στην Ελλάδα;\nΤο αρχικό βιο-καλλυντικό θετικής επιρροής της λίμιντο Potencialex o μπορεί να αγοραστεί από την επίσημη ιστοσελίδα. Οι πελάτες αφήνουν ένα ακριβές τηλεφωνικό αριθμό στο έντυπο. Επικοινωνούν με έναν αντιπρόσωπο του διανομέα και καθορίζουν τα στοιχεία της παράδοσης. Η διαδικασία είναι διακριτή. Δεν υπάρχει κανένας τρόπος για κάποιον να καταλάβει ότι έχετε αγοράσει αυτό το προϊόν. Οι τακτικές προωθήσεις επιτρέπουν την προεξόφληση του προϊόντος στην αυθεντική του αξία.\nΔημιουργήστε ατμόσφαιρα αισθησιασμού και ρομαντισμού!\nΑν θέλετε να ανακινήσετε και να αναφλέξετε την ζέστη του πάθους στη σχέση σας. προσέξτε την ατμόσφαιρα. Απενεργοποιήστε τα φώτα ή αντικαταστήστε τα με τα κεριά. Παίξτε την σωστή μουσική. Αφεθείτε στις πιο τολμηρές φαντασιώσεις σας με το άτομο δίπλα σας.\nΕν συντομία: Οι επικαλυμμένες με λεπτό υμένιο κάψουλες αύξησης της λίμπιντο Potencialex έχουν φυσική σύνθεση. Αυτός περιέχει εκχύλισμα από το Τριβόλι (Tribulus terrestris) και μπορεί να έχει πιο θετικά αποτελέσματα σε σύγκριση με άλλους εναλλακτικούς τρόπους.\nPosted by: omorphy-ynea // Οικειότητα // 29 Οκτωβρίου, 2019\n← Vital Dermax – Ευνοεί το δέρμα του προσώπου η φυσική του φόρμουλα; Reduslim – Επηρεάζουν τα φυσικά δισκία στην όρεξη; →


Γεγονότα & Ράδιο Αλμωπία: Τα κενά που πρέπει να απαντηθούν για την απαγόρευση συναθροίσεων άνω των 100 ατόμων\nΜέχρι τη Δευτέρα 1η Φεβρουαρίου απαγορεύονται οι συναθροίσεις άνω των 100 ατόμων, απόφαση που έκανε ιδιαίτερο «θόρυβο» για το ξαφνικό της ανακοίνωσης της ΕΛ.ΑΣ.\nΗ απόφαση ελήφθη, όπως ανέφερε η ΕΛ.ΑΣ., για επιτακτικούς λόγους δημοσίου συμφέροντος, που αφορούν στην προστασία της δημόσιας υγείας, ενώ γίνεται λόγος για περαιτέρω αύξηση του ρυθμού διάδοσης του κορονοϊού.\nΜάλιστα, επισημαίνεται πως υπάρχει σχετική εισήγηση της Εθνικής Επιτροπής Προστασίας Δημόσιας Υγείας από τις 22 Ιανουαρίου, όπου, μεταξύ άλλων, «προτείνεται ως ανώτατος αριθμός συμμετεχόντων σε δημόσιες υπαίθριες συναθροίσεις τα 100 άτομα».\nΩστόσο, λίγο αργότερα, ο Αλκιβιάδης Βατόπουλος διέψευσε τον ισχυρισμό ότι η επιτροπή των λοιμωξιολόγων εισηγήθηκε την απαγόρευση συναθροίσεων. Μιλώντας στον τηλεοπτικό σταθμό ΣΚΑΪ, ο καθηγητής Μικροβιολογίας στο Πανεπιστήμιο Δυτικής Αττικής και μέλος της επιτροπής του υπουργείου Υγείας, διευκρίνισε πως το εν λόγω μέτρο δεν προήλθε από πρόταση της Επιτροπής, προσθέτοντας δε πως εν μέσω πανδημίας δεν είναι λάθος να απαγορεύονται οι συγκεντρώσεις.\nΕνώ κριτική στην αιφνιδιαστική απόφαση του αρχηγού της ΕΛΑΣ για απαγόρευση συναθροίσεων σε όλη την Ελλάδα από σήμερα μέχρι την 1η Φεβρουαρίου άσκησε η Αθηνά Λινού.\nΜιλώντας στον ΑΝΤ1 και τον Γιώργο Παπαδάκη η καθηγήτρια επιδημιολογίας του ΕΚΠΑ χαρακτήρισε την απόφαση «κίνηση πανικού» η οποία όπως είπε «έχει και άλλες προεκτάσεις και θα πρέπει να διορθωθεί».\n«Ο δείκτης θετικότητας σε πολλές περιοχές ξεπέρασε το 4% και αυτό σημαίνει πώς είναι στο 'κόκκινο'. Ίσως αυτό οδήγησε σε τέτοιες κινήσεις πανικού» είπε χαρακτηριστικά.\nΜάλιστα, πρότεινε άλλους τρόπους ώστε να μην υπάρξει συνωστισμός στα ανοιχτά καταστήματα όπως είναι για παράδειγμα η επέκταση των εκπτώσεων.\n«Δεν νομίζω ότι με την αστυνόμευση θα λύσουμε τα προβλήματα, πρέπει να βρεθούν άλλοι τρόποι, και οι άνθρωποι να ασκούν τα δημοκρατικά δικαιώματά τους. Πρέπει να έρθουμε κοντά στους ανθρώπους» σημείωσε η κ.Λινού.\nΑναφορικά με την πορεία της πανδημίας υπογράμμισε πώς κάθε αύξηση επαφών φέρνει αύξηση κρουσμάτων και επανέλαβε την ανάγκη διενέργειας περισσότερων τεστ ιδιαίτερα στους εργαζόμενους στην βιομηχανία.\nΥπενθυμίζεται ότι την Πέμπτη 28 Ιανουαρίου είναι προγραμματισμένο νέο συλλαλητήριο στα Προπύλαια και πορεία προς τη Βουλή από τους φοιτητές που ζητούν να ανοίξουν με ασφάλεια οι σχολές και να επιστρέψουν, ενώ αντιδρούν και στο νομοσχέδιο της Νίκης Κεραμέως για την Πανεπιστημιακή Αστυνομία. Αύριο ήταν προγραμματισμένο επίσης να κάνουν παράσταση διαμαρτυρίας στο υπουργείο Παιδείας.\nΌμως και η εικόνα στους εμπορικούς δρόμους το Σαββατοκύριακο, και ιδιαίτερα στην οδό Ερμού, έκανε κυβέρνηση και ειδικούς να ανησυχήσουν και να αναζητούν μέτρα. Βέβαια, δεν έχει διευκρινιστεί πώς και αν είναι δυνατόν να συγκεντρωθούν λιγότερα από 100 άτομα σε έναν δρόμο όπως η Ερμού.\nΠάντως, πηγές της ΕΛ.ΑΣ. αναφέρουν ότι η απόφαση δεν σχετίζεται ούτε με κάποια προγραμματισμένη συνάθροιση -δηλαδή το φοιτητικό συλλαλητήριο της Πέμπτης- ούτε αφορά στην παρουσία πολιτών σε εμπορικά σημεία και καταστήματα -δηλαδή δεν έχει σχέση με τον συνωστισμό στην Ερμού.\nΣύμφωνα δε με τον υφυπουργό Προστασίας του Πολίτη, Λευτέρη Οικονόμου, είναι «χαλάρωση» το μέτρο ορίου των 100 ατόμων σε δημόσιες συγκεντρώσεις, αφού μέχρι σήμερα ίσχυε το όριο 9 ατόμων. «Όπως και στις άλλες δραστηριότητες, έτσι και στις συγκεντρώσεις, επιτρέπεται να κάνουμε ένα άνοιγμα» σχολίασε. Πρέπει βέβαια να αποσαφηνιστεί και αυτό και συγκεκριμένα αν πχ. θα μπορούν στο εξής να συγκεντρώνονται 99 άτομα σε μια πλατεία, κάτι που απαγορευόταν μέχρι σήμερα.\nΣε κάθε περίπτωση αναμένονται με ιδιαίτερο ενδιαφέρον να επιβεβαιωθούν οι ανωτέρω διευκρινίσεις προκειμένου να ξεκαθαριστεί και το γιατί ανακοινώθηκε το εν λόγω μέτρο αλλά και να αποσαφηνιστεί με κάθε λεπτομέρεια και κανένα κενό το τι θα ισχύσει τελικά.\nΣημειώνεται τέλος ότι για τους παραβάτες, προβλέπονται οι ακόλουθες κυρώσεις:\nΑναρτήθηκε από PETROS στις 9:52:00 π.μ.